Datuen babesa - Talleres Gallarreta\nInformazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legeko 10. artikuluan xedatzen den informatzeko betebeharra betez, jakinarazten dizugu honako hau dela webgunearen arduraduna:\n• Izen soziala: TALLERRES GALLARRETA LANTEGIAK SL\n• IFZ: B95611257\n• Egoitza soziala: Abanto auzoa, 12, 48500 Abanto Zierbena, Bizkaia\n• Harremanetarako telefonoa: 946 36 24 78\n• Helbide elektronikoa: gallarreta@gallarreta.net\n• Bizkaiko Merkataritza Erregistroa, 5130 tomoa, 209 folioa, BI-56746 orria eta 1 inskripzioa.\n• TALLERES LANTEGIAL SL enpresaren webgunea: https://www.gallarreta.net/\nDatuak tratatzeko arduradunaren harremanetarako datuak\n• Izen soziala: TALLERES LANTEGIAL SL\n2.1. Datuak Babesteko ordezkariaren harremanetarako datuak\nGlobal Quality SLU. Helbide elektronikoa: seguridad-dpo@globalquality.es\n2.2. Pribatutasun politika – Informazio-eginbeharra 679/2016 DBEOren eta abenduaren 5eko 3/2018 Lege Organikoaren arabera.\nBere datuak webgune honen kontaktu-inprimakietan idaztea adostu duen pertsonak, legezko ohar honen paragrafo honetan xedatutakoaren arabera, ADIERAZI ETA BERARIAZ ESATEN DU honako hau:\n• Espresuki baimena ematen dio TALLERES GALLARRETA LANTEGIAK SL entitateari (egoitza Abanto auzoa 12 helbidean, Abanto Zierbena, Bizkaia) sinatzen duen pertsonaren edo adingabe baten legezko ordezkari, tutore edo zaindari gisa jarduten duenaren datu-pertsonalak bildu eta tratatzeko. Era berean, adierazten du behar bezala informatu zaiola 3/2018 Lege Organikoaren 11. artikuluan bildutako eskubideari dagokion taulari buruz.\n• ARDURADUNA: TALLERES LANTEGIAL SL.\n• ADIERAZITAKO HELBURUA:\n1. Egindako eskaerei erantzutea.\n2. TALLERES GALLARRETA LANTEGIAK enpresaren zerbitzuei buruzko informazioa ematea, barne hartuta aipatutako zerbitzuei dagokienez, edozein merkataritza jakinarazpen bidaltzea, posta elektronikoz edo baliokidea den beste hedabide elektroniko baten bitartez.\n3. Interesdunari baimena ematea lan-orientazio, prestakuntza, lan-eskaera edo lan-poltsetan sartzeko prozesuan parte hartzea.\n• LEGITIMAZIOA: interesdunaren baimena.\n• DATUEN HARTZAILEA: EZ dira datuak transferituko, legeak hala aurreikusten duenean izan ezik.\n• INTERESDUNAREN ESKUBIDEAK: Interesdunari lotutako datu pertsonalak atzitzeko eskubidea, datuak zuzentzeko edo ezabatzeko eskubidea, horien tratamendua mugatzeko eskubidea, tratamenduari uko egiteko eskubidea, datuen eramangarritasunaren eskubidea.\nZure eskubideak gauzatu ahal izango dituzu honako helbide honetara mezu bat bidaltita: gallarreta@gallarreta.net\nDebekatuta dago 14 urtetik beherakoek datuak jartzea datuak biltzeko inprimakietan, Lege Organikoaren 7. artikuluaren arabera; gainera, kasu honetan, beharrezkoa izango da datuak adingabearen guraso-ahala eta/edo tutoretza duen pertsonaren datuak biltzea.\nDatuak babesteko egungo politika aldatu egin liteke, Datuak Babesteko Espainiako Agentziaren beraren araudi, jurisprudentzia edo instrukzio aldaketen ondorioz. Hori dela eta, TALLERES GALLARRETA LANTEGIAK SL enpresak testu hau aldatu ahal izango du aurrez jakinarazi gabe, eskakizun berrietara egokitzeko.\n2.2.1. Datuen erabilera\nEmaten dituzun datuak biltzen diren helburuetarako bakarrik erabiliko dira: eskatutako zerbitzuak, informazioa eta/edo produktuak kudeatzea.\n2.2.2. Datuen tratamendurako oinarri juridikoa\nDatuen erabilera beharrezkoa da erabiltzaileekin merkataritza eta lan harremanak behar bezala kudeatzeko, baita legezko betebeharrak betetzeko ere.\nEra berean, webgune honetako formularioen bidez datuak biltzeko zilegitasun handiena berariazko baimena da. Edozein momentutan, zure datuak erabiltzearen aurkako ukoa edo ezeztapena adieraz dezakezu eta, beraz, ezingo da inolako kudeaketarik egin haiekin, eta zure datuak legez aurreikusitako garaian blokeatuta edo behin betiko ezabatuta geratuko dira.\nZure datuak ematen ez badizkiguzu edo modu okerrean edo osatu gabe egiten baduzu, ezin izango diogu zure eskaerari erantzun eta ezinezkoa izango da eskatutako informazioa ematea edo zerbitzuak kontratatzea.\n2.2.3. Datuak lagatzea\nSoilik lagapen hori guztiz beharrezkoa denean eskatutako zerbitzua emateko, baita legezko betebehar bat betetzeko egin behar denean ere.\n2.2.4. Gordetzeko denbora\nZure informazioa mantenduko dugu soilik gurekin kontratu- edo merkataritza-harreman bat dagoen bitartean, edo zure datuak gordetzea ekiditen digun eskubideren bat gauzatzen ez baduzu.\nZenbait datu merkataritza-harremana justifikatzeko eskatzen zaizkigu (legezko betebeharra gauzatu behar dugu), eta, ondorioz, horiek gorde behar ditugu, nahiz eta hori egiteko baimena kendu.\n2.2.5. Nola gauzatu ditzaket nire eskubideak\nEskubideen titular gisa, zure datuen kontrola duzu, eta, beraz, edozein unetan zure eskubideak erabil ditzakezu mezu elektroniko bat bidalita helbide honetara: gallarreta@gallarreta.net\nHonako hauek dira gauzatu ditzakezun eskubideak:\n• Datu pertsonalak atzitzeko eskatzeko eskubidea: TALLERES GALLARRETA LANTEGIAK SL enpresari galdetu ahalko diozu ea zure datuak tratatzen ditugun.\n• Datuak zuzentzeko eskatzeko eskubidea, betiere gaizki bildu badira; eta/edo horiek ezabatzeko eskatzeko eskubidea.\n• Datuen tratamendua mugatzeko eskatzeko eskubidea.\n• Datuak tratatzeari aurka egiteko eskubidea: zure datuak tratatzeari utziko diogu, legezko arrazoiengatik izan ezik.\n• Datuen eramangarritasunerako eskubidea: Edozein momentutan eska diezagukezu zure datuak nahi duzun merkatariari bidaltzeko, berariazko eskaera eginez.\n2.2.6. Nola eska ditzaket eskubideak\nEdozein momentutan, mezu elektroniko bat bidal diezagukezu Datuen Babeserako Espainiako Agentziak bere webgunean (www.agpd.es) dituen inprimakiak erabilita, zure eskubideen eskaerarekin.\n2.2.7. Datuen tratamenduan aplikatutako printzipioak\nZure datu pertsonalen tratamenduan, TALLERES GALLARRETA LANTEGIAK SL enpresak Europako datu-babesaren araudi berriaren baldintzak betetzen dituzten printzipio hauek aplikatuko ditu:\n• Zilegitasunaren, leialtasunaren eta gardentasunaren printzipioa: TALLERES GALLARRETA LANTEGIAK SL enpresak zure baimena beharko du beti zure datu pertsonalak tratatzeko, helburu zehatz baterako edo batzuetarako, eta aurrez erabateko gardentasunez jakinaraziko dizkizu helburu horiek.\n• Datuak minimizatzearen printzipioa: TALLERES GALLARRETA LANTEGIAK SL enpresak eskatzen duen helburu edo hainbat helburutarako beharrezkoak diren datuak eskatuko dizkizu soilik.\n• Gordetze-aldia mugatzearen printzipioa: Datuak tratamenduaren helbururako edo helburuetarako beharrezko denbora tartean gordeko dira soilik.\nTALLERES GALLARRETA LANTEGIAK SL enpresak helburuaren arabera dagokion gordetze-aldiaren berri emango dizu. Harpidetzari dagokionez, TALLERES GALLARRETA LANTEGIAK SL enpresak aldian behin zerrendak berrikusiko ditu eta denbora luzez aktibo egon ez diren erregistroak ezabatuko ditu.\n• Osotasunaren eta konfidentzialtasunaren printzipioa: Zure datuak tratatzean, zure segurtasuna, konfidentzialtasuna eta osotasuna bermatuko dira.\nJakin behar duzu TALLERES GALLARRETA LANTEGIAK SL enpresak beharrezko neurriak hartzen dituela erabiltzaileen datuetarako baimenik gabeko sarbidea ekiditeko edo hirugarrenek datu horien okerreko erabilera egitea ekiditeko.\n3. GURE PRIBATUTASUN-POLITIKA ZUZENTZEN DUTEN OINARRIZKO PRINTZIPIOAK\nZuk legezko ohar hau guztiz ulertzea nahi dugu, konplikaziorik gabe, erraz ulertzeko. Hemen dagoen zerbait ulertzen ez baduzu, jakinarazi, mesedez, mezu elektroniko bat bidaltita gallarreta@gallarreta.net helbidera.\nPosta elektroniko edo inprimaki elektronikoen bidez emandako datu guztiak datu pertsonalak babesteari buruz indarrean dagoen araudiaren arabera tratatuko dira. Gainera, edonola ere, informazio hori tratatzen duten TALLERES GALARRETA LANTEGIAK SL enpresako langileentzat konfidentzialak izango dira, gure entitateak langileekin burutzen dituen konfidentzialtasun-kontratuetan hori sinatzen baitute.\n4. ERABILTZAILEEN ERANTZUKIZUNA ERABILERARI ETA EDUKIARI DAGOKIONEZ\nBai webgunerako sarbidea, bai bertan jasotako informazioaren eta edukiaren gainean egin daitekeen erabilera, erabiltzailearen erantzukizuna izango da.\nBeraz, horren bidez ikus daitezkeen informazio, irudi, eduki eta/edo produktuen inguruan egin daitekeen erabilera aplikagarria den legearen menpe egongo da, nazio barrukoa zein nazioartekoa izan. Horrez gain, erabiltzaileen fede oneko eta zilegizko erabilera printzipioen menpe egongo da erabilera hori; izan ere, erabiltzaileak izango dira aipatutako sarbide eta erabilera zuzen horren arduradun bakarrak.\nErabiltzaileak zerbitzuen edo edukien erabilera zentzuzkoa egitera behartuta egongo dira, betiere fede onaren printzipioaren arabera eta indarrean dagoen legezkotasuna, morala, ordena publikoa, jardunbide egokiak, hirugarrenen eskubideak edo TALLERES GALLARRETA LANTEGIAK SL enpresaren beraren eskubideak errespetatuz; hori guztia sortutako aukeren eta helburuen arabera. TALLERES GALLARRETA LANTEGIAK SL enpresak ez du bere gain hartuko inongo erantzukizunik, zuzenekoa edo zeharkakoa izan, erabiltzaileek edo hirugarrenek zerbitzuen edo edukien erabilera txar batek sortutako kalte edo lortu gabeko irabaziengatik.\n5. ERABILTZAILEAREN KONTZEPTUA\nWebgune hau erabiltzeak erabiltzaile izaera ematen dizu. Erabiltzailea webgunera sartzen den unean bertan legezko ohar honen TALLERES GALLARRETA LANTEGIAK SL enpresak argitaratutako bertsioan jasotako xedapen guzti-guztiak salbuespenik gabe onartzen dituela esan nahi du. Hori dela eta, erabiltzaileak arretaz irakurri beharko du legezko ohar hau webgunea erabiltzeko asmoa duen bakoitzean, aldaketak izan ditzakeelako.\n6. SARE SOZIALAK\nTALLERES GALLARRETA LANTEGIAK SL enpresak sare sozial nagusietan profil bat irekia du edo izan dezake, eta dagoen sare sozial guztietan, enpresaren profilean enpresaren erabiltzaileek eta/edo jarraitzaileek argitaratutako datuen tratamenduaren arduraduna izango da.\nTALLERES GALLARRETA LANTEGIAK SL enpresak aipatutako datuekin gauzatuko duen tratamendua izango da sare sozialak negozio-profilei baimentzen diena sare sozial gisa dituen politiken barruan. Beraz, TALLERES GALLARRETA LANTEGIAK SL enpresak bere jarraitzaileei jakinarazi ahal izango die sare sozialen bitartez bere jarduerei, produktu berriei, ekintza eta ekitaldiei buruzko informazioa, baita bezeroarentzako arreta pertsonalizatuko informazio-zerbitzua ere. TALLERES GALLARRETA LANTEGIAK SL enpresak ez du daturik aterako sare sozialetatik erabiltzailearen baimen puntuala eta berariazkoa lortu ezean.\nTALLERES GALLARRETA LANTEGIAK SL enpresa ez da inola ere zure datuen tratamenduaren erantzule izango. Beraz, sare sozialari espresuki emango diozu baimena zure datuak prozesatzeko; eta, era berean, aipatutako baimena sare sozial horren bidez ere ezeztatu dezakezu.\n7. ESTEKEI BURUZKO INFORMAZIOA\nTALLERES GALLARRETA LANTEGIAK SL enpresa ez da esteken bidez eskura daitezkeen berezkoak ez diren webguneen edo hirugarrenek eskura jarritako edozein edukiren erantzule.\nGurea ez den webgune baterako edozein esteka edo sarbide erabiltzea erabiltzailearen arrisku eta menturaz egiten da, eta TALLERES GALLARRETA LANTEGIAK SLk ez du gomendatzen eta ez du bermatzen TALLERES LANTEGIAL SLren esteka baten bidez lortutako informaziorik, eta ez du bere gain hartzen lotura bat erabiltzearen edo gaizki erabiltzearen ondoriozko galera, erreklamazio edo kalteen gaineko erantzukizunik, ezta horren bidez lortutako informazioaren gainekorik ere, beste esteka edo webgune batzuk barne. Eta gauza bera zerbitzua edo sarbidea eteteari dagokionez, edo esteka bat erabiltzeko edo gaizki erabiltzeko ahaleginari dagokionez, bai TALLERES LANTEGIAL SLren webgunean sartzean, bai TALLERES LANTEGIAL SLren webgunetik beste webgune batzuen informaziora sartzean.\nWebgune honetan nabigatzen ari zaren bitartean, zure ordenagailuaren inguruko informazioa bildu dezakegu, barne hartuta, hala badagokio, zure IP helbidea, sistema eragilea eta nabigatzaile mota, sistemaren administraziorako. Gure webgunean nabigazioari buruzko datu estatistikoak dira, webgune hau hobetzen laguntzen digutenak eta zuri zerbitzu hobea eta pertsonalizatua eskaintzen laguntzen digutenak. Zehazki, honako hau ahalbidetzen digute cookiek:\n• Erabilera zenbaki eta patroiei buruzko kalkulua egitea.\n• Zure hobespenen inguruko informazioa gordetzea eta gure webgunea zure interes indibidualen arabera pertsonalizatzea.\n• Zure bilaketak bizkortzea.\n• Gure webgunera itzultzean zu zarela antzematea.\nErabiltzaileak cookieak onartzeari uko egiteko aukera du, cookieak ukatzea ahalbidetzen duen nabigatzailearen ezarpenak aktibatzen baditu. Hala ere, ezarpen hori hautatzen baduzu, baliteke webgunearen zenbait ataletan sartu ezin izatea. Zure nabigatzailearen ezarpenetan cookieak ukatzea ezarri ezean, gure sistemak cookieak sortuko ditu webgune honetan sartzen zaren bakoitzean.\nZehazki gure webguneetan honako cookie hauek erabiltzen dira:\n• ga: Google Analytics-en anonimoa\nCookie bat zer den eta nola desaktiba daitekeen jakiteko informazio gehiago lortzeko, gure cookie politika kontsulta dezakezu.\n9. SARE SOZIALEN PRIBATUTASUN-POLITIKA\nAbenduaren 5eko 3/2018 Datu Pertsonalen Babeserako Lege Organikoaren eta uztailaren 11ko 34/2002 Gizartearen Informazioaren eta Komertzio Elektronikoaren Zerbitzuen legeak betez, TALLERES GALLARRETA LANTEGIAK SLk bere produktu eta ekintzak iragartzeko helburu nagusiarekin Facebook eta Flickr sare sozialetan profilak ireki ditu.\n• Profileko informazio publikorako sarrera ematea\n• TALLERES GALLARRETA LANTEGIAK SLren web-orrian agertzen diren iragarpenak sare-sozialetako profiletako informazioan sartzea.\n• Sare-sozialeko kanalen bitartez mezu pertsonalak igortzea.\n• Erabiltzailearen profilean iragarriko diren orrialdearen egoerak aktualizatzea.


Argi gehiago, itzalak baino | Bizigiro | Berria\nArgi gehiago, itzalak baino\nGiro lasaian bukatu dira sanferminak. Behera egin dute sexu erasoen salaketek; udalarentzat, «ez da nahikoa». Sumina piztu dute 'Ahotsa.info' eta SF78 Gogoan-en kontrako auzibideek\nJendetza bildu da Iruñeko Alde Zaharrean, asteburuan, batez ere. LANDER ARROIABE OLAORTUA / FOKU\n2018ko uztailak 15\nHermanos Aldaz enpresako beharginak entzierroaren hesiko oholak kentzen hastearekin batera, martxan jartzen da atzerako kontua. Sanferminak bukatzear direla adierazten du langileen joan-etorri goiztiarrak, eta orduantxe entzuten dira lehen balorazioak ere. Iruñeko Udalak gaur eguerdian eginen du balantze ofiziala, baina, horren aurretik, hamaika gogoeta egiteko aukera ematen du bederatzi eguneko festak.\nKanpaina arrakastatsua eta salaketa gutxiago aurten\nAurten ere, itzelezko arrakasta izan du eraso sexistei aurre egiteko kanpaina instituzionalak. Gazteluko plazako informazio gunean, esate baterako, jaietarako prestatuta zuten material guztia agortu dute: 13.340 kontsulta erregistratu dituzte, eta, horrez gain, paperezko 20.000 gida eta esku gorriaren 40.000 pin banatu dituzte.\nBestalde, Babes Zibileko Tokiko Batzordeak jakinarazi duenez, bi gizon atxilotu zituzten atzo, «ukituak egiteagatik jarritako bi salaketen ondorioz». Iruñeko Udalak gaur emanen du salaketen kopuru zehatza, baina, orain arteko datuak mahai gainean, azken urteetako salaketa kopururik txikiena izanen da 2018ko sanferminetakoa.\nGainera —azken orduko albisterik ez badago—, bederatzi egunotan ez da eraso larririk salatu. Hala ere, Iruñeko alkate Joseba Asironen esanetan, lortutakoa ez da nahikoa udalarentzat: «Ez da eraso larririk erregistratu, eta pozgarria da hori, baina Iruñeko Udalak ezin du emaitza ontzat eman. Abusu edo ukitu bakarra gehiegi da. Sobera dago triunfalismo oro», esan zuen atzo.\nIaz baino jende gehiago, asteburuetan batez ere\nOstalaritza elkarteek emandako behin-behineko datuen arabera, Iruñeko hotelak eta ostatuak leporaino beteta egon ziren sanferminen lehen asteburuan, uztailaren 6tik 8ra. Okupazio maila %97koa izan zen, azken urteetako handiena. Bigarren asteburuak ere jendetza erakarri zuen —Ipar Euskal Herritik, batez ere—. Hala ere, aurtengo sanferminek bi asteburu eduki izanak beste ondorio bat izan du: turistak eta bisitariak asteburu horietan pilatu dira nagusiki, eta, horren eraginez, jende gutxiago ibili da astegunetan. Hori txarra izan da ostalaritzaren sektorearentzat; ona, berriz, iruindarrentzat, astelehenetik ostiralera etxekoagoak izan baitira festak, Alde Zaharrean ibiltzeko estutasunik gabe.\nApustu berrien arrakastak ez du etenik izan\nIazko sanferminetako bideari jarraikiz, haur eta nerabeentzako eskaintza indartu du Iruñeko Udalak, eta, aldi berean, sanferminetako egitarau ofizialak urteetan izan duen hutsunerik nabarmenetako bat bete: arratsaldeko ekitaldien gabezia. Iaz, bi gune berri zabaldu zituzten: Birjolastu haurrentzako jolas eremua Vistabellako parkean, eta Foruen plazako gazte eremua.\nBi gune horietara jendetza bildu da aurten ere, eta lepo beteta egon dira egunero —Foruen plazan, gainera, giro ederra sortu da gazte kuadrillen artean—. Aurten, gainera, eskaintza berri bat batu zaie: Kirol Ari, Media Luna parkean jarritako kirol gunea. Lehen egunetan, harrera apala izan zuen —400 bat haur lehen egunean—, baina azkenaldian asko handitu da: eguneko 3.000 bat haurrek eta nerabek parte hartu dute. Guztira, 10.000 erabiltzailetik gora.\nEz dituzte festak hondatu, baina tentsioa eragin dute\nIndar polizialen presentzia nabarmena eta adierazpen askatasunaren kontrako polizia operazioak izan dira festaren puntu beltzetako bat. Espainiako Polizia etengabe ibili da Alde Zaharreko karriketan gora eta behera, «istiluen kontrako» arma eta ekipamenduarekin, aitzakia gisa hartuta Iruñea «4. mailako alerta egoeran» dagoela. Ostiralean, gainera, Ahotsa.info-ko kide bat deklaratzera deitu zuten Espainiako Poliziaren egoitzara, terrorismoa goratzea egotzita; eta 78ko Sanferminak Gogoan elkarteak salatu zuen hainbat bizilagun deklaratzera deitu zituztela elkarte memorialistaren pankartak zintzilikatu zituztela eta. Tentsioa areagotu zuten operazio horiek.


Eskuaren fereka, Iñaki Zabaleta\nBI ODEI GORRIREN GISA\nMUSUA ETA HOTZA\nPaperezko kanpaiak egin...\nHIRE LOTURAK, LAGUN\nHILDO ETA IZERDI\nBIZKAR ETA ARRAUN\nBORRERO IZAN NINTZEN\nOstirala bateko gauean Iruñeako alde zaharreko edozein tabernatan lagun talde bat hizketan:\nJuanjok: Zer, ogitarteko bat jatera joanen gara?\nIñakik: Ni ez, etxera joan behar dut, liburu bat idazten bukatu behar dut eta.\nGotzonek: Gera zaitez afaltzera, beharbada beste liburu berri bat idazteko gaia aurkituko duzu...\nJuanjak: Gainera, geratzen ba zara, zure liburuaren hitzaurrea geuk eginen dizugu.\nIñakik: Egina, zuek eginen duzue nire urrengo liburuaren hitzaurrea.\nHonela, hasieran txantxa bat besterik ez zirudiena ia ustekabe egin behar batean bilakatu zitzaigun, eta hona hemen gu, inoiz idatzi ez dugunok, euskaldunen mundura helduberriak garenok, behartuak gaude gure ia estreinatu gabeko euskara lan honetan jartzen. Aukera ederra gure Iñaki lagunak eskeini diguna! Agian egokiena izan litzatekeen guk lan hori ez onhartzea, baina Iñakiren bizitasunak bultzaturik ausartu gara pauso hau ematen.\nErabaki hau hartu eta berehalaxe hasi dira gure arazoak sortzen. Lehendabizikoa zer esan dezakegun finkatzea izan da eta bigarrera nola moldatu bururatzen zaizkigun asmo guztiak. Zer eta, nola hoiei erantzuna emateko oinharri bakar batetik abiatu gara eta hau da: Gu literaturazko adituak ez gara beraz ezin dugu Iñakiren lan literarioa balioztatu. Hau kontutan edukiz argi ikusten da gure hitzaurre hau ezin dela bere liburu honetazko irazkin bat izan. Beste aldetik idazleak ez izanik ezin dugu idazleen moduan idatzi.\nAzkenean pentsatu dugu Iñakiren nortasunaz ezagutzen duguna esan dezakegula eta gure idazketa, bere euskararen aldeko lana, eta konkretuki Nafarroako berreuskalduntzearen prozesuan egunero egiten duen lana aditzera emateko bidea izan daitekeela.\nArlo horretan ezagutu genuen duela urte batzu Iñaki gau-eskoletako arazoetan murgildurik eta azken urteotan zehar giro honetan ibili garen guztioi tokatu zaigu bere ondoan borrokatzea gure helburuak aurrera eramateko. Benetako larria izan eta izaten da gure egoera gehienetan: Dirurik eza, irakasleei gaizki ordaindu beharra; metodologia landu, egokitu eta berritu beharra izaten dira beste askoren artean gure arazo haundienak zeren eta erakunde ofizialetatik (erakunde nafarrista hoietatik) jasotzen dugun laguntza nahiko urria izaten baita.\nOztopo guztiak gainditzeko oso garrantzi haundikoa izaten zaigu Iñakiren partaidetasuna beti aurrera jo nahirik eta, gure lagun batek esaten duen bezala, saltsa guztietako baratxuria izanik. Gure herriaren aldeko ekintza guztietan: Euskararen aldeko kanpainetan, Arturo Kanpion gau-eskolak antolatutako jaialdietan bai ta gau-eskoletako metodologia aurreratzeko bilera guztietan konstante ikusten dugu bere zeregina lana antolatuz eta bultzatuz. Ekintza batzutan ere tokatu zaigu adbentura bat edo bestea bizitzea (denok hemen ezagutzen dugu Diputazioko jauregian gertatu zena) baina hala ere, nahiz eta askotan triste eta haserre ikusi hainbeste bidegabekeria ikusteagatik, inoiz ez du etsi baizik eta beti jarraitu du bere gogo baikor eta nekaezinez.\nHonelakoa da gure Iñaki, baina aipatutakoetaz gainera ba du beste ezaugarri garrantzitsu bat, olerkaria izatea hain zuzen. Bere borroka aspekto guztien ondoan ikus dezakegu bere sentikortasuna, maitasunezko, edertasunezko eta bere bizi-inguruan ikusten dituen arazoetazko bertsoak egiteko.\nMiresgarria da gure arazoz eta materialismoz beteriko mundu honetan amodiozko bertsoak egiteko astia aurkitzea, eta miresgarria da ere guk bere bertsoetan adierazitako sentimenduak dastatu ahal izatea. Ba dirudi bere olerkien irakurketak gure sentimendu izkutuenak eta gure sentikortasun ia ahaztua azalera sortarazten dizkigula.\nBehin erdi txantxetaz hizketan ari ginelarik, berak esan zigun munduan dagoen zikinkeria ikusiz gero poeta izateko, agian bi bihotz eduki behar dela. Behin baino gehiagoz irazkin dugu bere esaera hori eta orain, bere bertsoak irakurrita, ondorio bat atera dugu: Mundu honetan poeta izateko bihotz haundi bat eduki behar da baina, bere bertsoetan emandako expresio bat erabiliz, bitan irekita nahiz eta irekitze hori erdiminez gertatu behar.\nAzkenean eta lantxo hau bukatzeko gauza bat esan behar dizugu zuri irakurle: Honeraino heldu ba zara gure idazketa aspergarri hau irakurriz, beharbada pentsatu beharko dugu zure eroapenaz abusatu dugula, baina gure lehendabiziko lana izan dela kontutan eduki behar da eta ez zaigula nahi genuen bezain ongi atera. Dena den ESKERRIK ASKO.\nPoema liburu honen Izenburua, «Eskuaren Fereka», lehen ataletik hartu dut. Lehen atal hau poema kateatu bat baita, bere osoan irakurtzekoa.\nBigarren atala zenbait amorio poemak osatzen du. Hirugarrena, berriz, «Galburuak» deitu poematxo laburrek osatzen dute. Eta azkenik, laugarren atala beste zenbaitek.\nI eta II atalak 1979 eta 1980. urteetan idatzi nituen. III atala 1977. urtean sortua da, eta IV ataleko poemak 1976-77-78 urteetan zehar idatziak dira. Hauetariko zenbait euskal kantari batzuk ere kantatu egiten dituzte. On dakiela.\nHitzaurrea egin dutenak hiru lagun euskaldunberri dira. Bata Uxuekoa eta besteak Iruñerrikoak. Hiruak irakaskide zaizkit Nafarroako Gau-Eskoletan, Arturo Kanpion Akademian zehazki. Zinez eta biziki pozez eskertzen diet erdi txantxetan sortutako lanari ekin ziezaioten. Ea beraiek ere idaztera animatzen diren. Mila esker Juanjo, Juanja eta Mikel.\nBihotzean dakar eskeintza\nIbiltari gazte honek\nGeroak elkartuko ez bagaitu ere\nIlargi urdinena ebatsi dut zuretzat,\nNegubidean lagun, bero zaitzan.\nIsilik, beti, mintzatuko natzaizu\nAmodioaren bertso ezkututik.


Irekia Eusko Jaurlaritza - Gobierno Vasco :: Eusko Jaurlaritzak 100.000 eurorekin lagunduko du goi-mailako kirol-lehiaketak antolatzea (Gobernu Bilera 2021-6-15)\nEusko Jaurlaritzak 100.000 eurorekin…\n<img src="https://www.irekia.euskadi.eus/uploads/cover_photos/69951/original/fotoconsejo.jpg" style="max-width:100%" alt="" />\nKultura eta Hizkuntza Politika sailaren proposamenez gaurko Gobernu Kontseiluak 2021. Urtean goi-mailako kirol-lehiaketak antolatzeko dirulaguntzak onartu ditu gaur. Eusko Jaurlaritzak urtero egiten du deialdi hau lehiaketa hauek kirola bultzatzeko pizgarri izateko asmoz. Izan ere hitzordu hauek lehiarako marko bat eskaintzen die goi-mailako euskal kirolariei eta jarduera ekonomikoa ere sortzen dute.\nGuztira 100.000 euroko diru partida bideratuko da dirulaguntza hauetara. Goi mailako kirolatzat hartzeko nazioarteko eremu eta izaerako lehiaketak izan beharko dira eta honako baldintza hauek bete beharko dituzte:\nNazioarteko federazio baten, europar federazio baten edo nazioarte-mailako liga profesional baten egutegi ofizialaren barruan egotea.\nMundu-mailako lehiaketetan, kontinente biko edo gehiagoko kirolariek parte hartzea.\nLehiaketa guztietan, herrialde biko eta gehiagoko kirolariek parte hartzea.\nZirkuitu edo ligaren formatuko lehiaketak, herrialde bitan edo gehiagotan antolatzea.\nTenisaren kasuan probak Europar Federazioaren, Tenis Profesionalaren Elkartearen eta Kirol Egokituaren Nazioarteko Federazioaren egutegi ofizialean sartuta egon beharko dira. Sufaren kirol-modalitatean berriz Nazioarteko Elkartearen, Europar Federazioaren eta Surflari Profesionalen Elkartearen egutegi ofizialean eta boxeoaren kasuan nazioarteko titulu-ofizial bat lortu daiteken goi-mailako kirol lehiaketen antolaketa izan beharko da.\nDirulaguntzak kirol federazioek, kirol-klubek, kirol elkarteek eta kirola helburu duten merkataritza-sozietateek jaso ahal izango dituzte baldin eta legez eratuak izanik erregistro egokian inskribatuta badaude. Kirol-modalitateen inguruko jarduerak noizean behin antolatzen dituztenek ere jaso ahal izango dute laguntza beti ere legez eratuta badaude eta erregistro egokian inskribatuta badaude.\nInteresa dutenek hilabeteko epea izango dute laguntzak eskatzeko deialdia Euskal Herriko Agintaritzaren Aldizkarian argitaratu eta hurrengo egunetik hasita.\n2020ko deialdian, 7 klub edo elkartek jaso zituzten goi-mailako kirol-lehiaketak antolatzeko laguntzak. Besteak beste 66. Nazioarteko Zornotzako Krossa, Nazioarteko Juan Muguerza Krossa, txirrindularitzako XIX. Durango Durango emakumeen saria edo gurpildun saskibaloian Bilbao Champions League lehiaketako antolatzaileek jaso zuten iaz dirulaguntza hau.\nHezkuntza sailak 930.000 euro bideratu ditu bizialdi osoko ikaskuntzari lotutako jarduerak burutzeko (Gobernu Bilera 2021-6-15)\nEusko Jaurlaritzak 204.000 euroko kontu-sail bat onartu du gaurko bileran goi-mailako kirol lehiaketak sustatzeko (Gobernu Bilera 2018-06-19)


Auzia Euskaraz (epaiBi): E-toolbar tresna informatikoa\nE-toolbar tresna informatikoa\n2014-09-05 Auzia Euskaraz!\nE-toolbar izena lehen aldiz irakurri duzuenontzat, labur esanda, arlo juridikoan jarduten dutenei euskaraz lan egiteko laguntza tresna bat da e-toolbarra. Beheko lerrootan azalduko dugu zehatzago e-toolbarra zer den, bai eta tresnarekin lotutako azken gorabeherak ere.\nE-toolbarrak eskaintzen dituen aukerak\nBesteak beste, itzulpenak egiten laguntzeko itzulpen memoria bat eskaintzen du tresnak. Memoria horretan, epaitegietako dokumentuetako testuak, lege testuak, epaiak eta epaitzak, epaitegietako errotulazioa eta abar daude bilduta, hain zuzen, arlo juridikoan argitaratutako testu elebidun ia guztiak. Guztira, 300.000 itzulpen unitate baino gehiago ditu une honetan, eta corpus berria sortu ahala memoria eguneratu eta osatu egiten dugu.\nBestalde, euskara egoki erabiltzeko gomendio eta arau bilduma ere badu (900 baino gehiago) eta tartean arlo juridikoan euskara zuzen erabiltzeko edukiak ere baditu.\n2012ko irailetik EAEko epaitegi guztietako langileek tresna hori erabiltzeko aukera dute. Horrez gainera, irailetik aurrera langileak tresnaren erabileran trebatzeko ikastaro batzuk antolatuko ditugu, ahalik eta probetxu handiena ateratzeko baliabide horri.\nAbokatu eta prokuradoreen e-toolbarra\n2014ko otsailetik EAEko abokatu zein prokuradore euskaldunen bulegoetan haientzat bereziki garatutako e-toolbar tresna instalatzen aritu gara. Guztira 90 bulegotan baino gehiagotan instalatu dugu dagoeneko.\nAbokatu eta prokuradoreen bertsioan, itzulpen memoriaz eta hizkuntza gomendioez aparte, abokatu eta prokuradoreen formularioak dituzte eskuragarri euskaraz eta elebidun. Arlo zibilean 41 formulario dituzte, instrukzioan 30, administrazioarekiko auzietan 20, adingabeen auzietan 12 eta lan arloa 25. Formularioak hizkuntza eta lege aldetik eguneratzen ari gara, eta aurki formulario berri multzo bat kargatzeko moduan izango gara.\nHobekuntzak eta egokitzapenak\nTresnak etorkizunean izango dituen hobekuntzen artean legeen atala txertatzearena dago. Legeak oinarrizko lan tresna dira arlo juridikoan jarduten dutenentzat, eta hori dela-eta, euskarazko legedia kontsultatzeko aukera gehituko diogu.\nKontsultarako tresna hori ahalik eta erabilgarrien egiteko helburuarekin, abokatu eta prokuradoreen iritziak eta aholkularitza jasotzen ari gara zeregin horretan. Horrekin batera, euskarazko legeria eguneratzeko lanetan ere bagabiltza, testu kontsolidatuak sortzen; Prozedura Zibilaren Legea lantzen ari gara une hauetan.\nAzkenik, hurrengo erronketako bat da auzietan parte hartzen duten talde bakoitzarentzat egokitutako bertsioak sortzea: epaileen e-toolbarra, idazkari judizialena, fiskalena…\nBeheko loturetan aurreko hileetan e-toolbarrarekin lotuta argitaratu ditugun albisteak:\nLan arloko formularioak\nGaia: Abokatuak, Auzitegiko Medikuak, Baliabideak, E-Toolbarra, Epaileak, Epaitegietako langileak, Fiskalak, Idazkariak, Prokuradoreak


Android teklatuan ezkutatutako funtzioa, testu zabaldua | Androidea\nNola erabili stock Android teklatuaren testu hedatuaren funtzioa\nAndroid teklatuarekin batera datorren funtzioa duela gutxi egun hauetan agertu da Google Play-n deskargatzeko, testu zabaldua da.\nTeklatu honek oinarritutako hobekuntza guztiekin Android 4.2.2 bertsioaren azken bertsioan nola da keinuekin idatzi, automatikoki osatuta eta ahotsak aginduta, bere aukeren artean ezkutatzen du testu zabaldua.\n"Ezarpenak" atalean aurkitzen da, ondoren aukeratu "Hizkuntza eta sarrera" eta egin klik Android teklatuaren ikonoan. Pentsa ezazu zure mugikorrak beste OEM geruza bat izanez gero deitu beste modu batera baita ingelesez ere.\nAndroid teklatua pantailan dagoeneko irekita duzula, eduki sakatuta mikrofonoaren botoia ezarpenen ikonoa irekitzeko eta egin klik "Google teklatuaren ezarpenak" botoian. The "Hiztegi pertsonala" aukera hautatu behar duzula.\nGoian eskuinean dagoen "+" ikonoaren ondoren, idatzi esaldi luzea eta lasterbidearen testua. Adibidez, "Androidsis.com" eta "Ap". Hainbat hizkuntza aktibatuta badituzu, hizkuntza aldatu beharko duzu «hizkuntza guztiak» aukera hautatu du.\nJoan atzera, eta aktibatuta edukiko duzu. Noiznahi utzi idazten lasterbidea, agertzen den lehen gomendioa testu zabaldua da.\nNola aktibatu teklatu zabaldua\nBatzuk konturatuko dira funtzio hori dela ia metodoaren berdina testu zabalerako iOS erabiltzen duena, hiztegiaren erabilera zabala ere aprobetxatzen duena. Appleren metodoa bezala, aukera honetan muga batzuk daude.\nHau da testu zabalduen formarik errazena; ez dago aldagai edo askotariko trikimailurik mahaigaineko alternatibetan gerta daitekeen bezala Pc-n AutoHotKey bezala. Gainera, ez dago sinkronizaziorik gailu desberdinetan, eta horrek esan nahi du sarbide bakoitzean konfiguratu beharko direla.\nAzkenean, funtzioa ez da beste teklatu batzuetara hedatzen, hala nola SwiftKey ezaguna. Beraz, izen edo esaldi luze berak idazten aurkitzen baduzu eta iragarpena ez da nahi duzuna, probatu eginbide hau teklatua Android testu zabaldua estandar gisa. Ahal duzu deskargatu hemen zenbait eskualdetan bakarrik baitago eta momentuz ez denontzat.\nInformazio gehiago - Google-k Android Android teklatua gehitzen dio Google Play-ri\nArtikuluaren bide osoa: Androidea » Android aplikazioak » Nola erabili stock Android teklatuaren testu hedatuaren funtzioa\nNola kudeatu karpetak eta etiketak Gmail berrian\nEguneratze handia Action Launcher-entzat, modako aplikazioen abiarazlea


Kultur tantak - Kultur Errota\nSorginlarren elkarteak eskurik esku egindako ipuinetik jaiotako ikuskizuna da honakoa.\nLaudion sutraitua dago istorioa baina edozein herri edo auzora sustraitu daiteke erraz, izan ere, leku guztietan dago kulturarekiko lotutrako espazio bat ezta? frontoia, plaza, eskola, gaztetxea, parkea edo basoa esaterako.\nSorginaren kantuak kulturaz lepo daude eta herriko biztanleak une horretan ohartzen dira kulturak duen balio eta garrantziaz. Ondoren betse ipuin batzuekin josten da ikuskizuna. Publikoaren parte hartzea ezinbestekoa da funtzioan. Txotxongiloak ere daude ikuskizunean zehar.\nIraupena: 50 edo 60 minutu\n- Karga / deskargarako lekua


Punta-puntako erakundeen tendentziak 2022an: 1. Trending Topic-a - Belbin euskaraz\nEtengabeko kezka eta egokitzapen garaiak izaten ari dira negozioen munduan. Egoera honi aurre egiteko, 2022a markatuko duten trending topic-ak ekarriko dizkizugu, 8 gako nagusitan azalduta.\nDibisio Handiaren fenomenoak (langileek beren borondatez eta modu masiboan uzten edo dimititzen duten joera ekonomikoa, batez ere Estatu Batuetan 2021eko hasieratik aurrera gertatu zena) talentu-krisia eragin zuen iaz, eta horrek erabat aldatu ditu erakundeak kontratatzeko moduak. Telelana eta lan hibridoa, zertxobait kaotikoa pandemiaren lehen egunetan, gaur egun kultura eta politika antolatzaileetan finkatzen ari dira.\nAldi berean, trantsizio horrek agerian utzi ditu osasun mentalarekin lotutako arazoak lan-ingurunean, pandemia baino lehen ere bazeuden arazoak, baina pandemiaren ondorioz larriagotu egin dira.\nPandemiaren ondoriozkoak kontuan hartuta, 2022rako zenbait joera interesgarri deskribatuko ditugu jarraian (8 gakotan jasota), eta Belbinek uste du urte berri honetan baikortasunerako arrazoi ugari daudela.\nTrebetasunetan zentratzea, eta ez funtzioetan\nForbesen arabera, etorkizunerako ikuspegia duten erakundeek betekizun akademikoei (adibidez, titulazioak) dagokienez dituzten eskakizunak lasaitzen ari dira, eta gaitasun transferigarriei garrantzi handiagoa ematen ari dira. Praktika honek talentu berriak erakarriko ditu eta barnetik talentu ez tradizionalak identifikatzeko aukera emango die.\nGartnerrek honako hau adierazten du: «Pandemiaren ondoren beharko dituzun langileen plantilla eraikitzeko, arreta gutxiago jarri funtzioetan, erlazionatuta ez dauden trebetasunak biltzen baitituzte, eta arreta jarri zure erakundearen lehiakortasun-abantaila eta abantaila hori elikatzen duen lan-fluxua bultzatzeko behar diren trebetasunetan.»\nMeredith Belbin-ek bereizketa bat egiten du hautagarritasuna (kalifikazio formalak eta prestakuntza) eta egokitasuna (jokabide-joerak) artean. Beren esperientziarekin bat etorriz, pertsonak eta lanpostuak egokitasunean oinarrituta parekatzeak konpromisoa hobetzen du eta txandakatzeak murrizten ditu, pertsonek funtsezko gaitasunak dituztelako garatu beharreko funtzioa behar bezala betetzeko. Gainera, errazago irakats daitezkeen alderdiak ikasteko erronkak areagotu egiten du haien konpromisoa.


28 otsaila, 2020 by Kultura Ondarea Saria\n“Euskal Gastronomia”, Casa Maristas San José\n … [Irakurri gehiago...]\nArtxibatuta:Bideo guztiak, Bideo guztiak 2018, Bizkaia 2018, Bizkaia 2018 Etiketatuta: 2018\n30 ekaina, 2018 by Kultura Ondarea Saria\nGaur, hilak 30, gure abentura zoragarriaren azken eguna Gezurra dirudi astebetea pasa izana. Bizipen ugari daramatzagu Euskal Herrira. Gehiegi akaso hain epe laburrean prozesatzeko. Datozen egunetan gogoratuko ditugu hainbatetan han bizi izandakoak: hango bizitza azeleratua, trafiko kaotikoa, … [Irakurri gehiago...]\nLuigi de Magistrisek, Napoliko alkateak, saritutako pertsonak eta Eusko Jaurlaritzako ordezkariak hartu ditu\nNapoliko alkateak, Luigi de Magistrisek, 2018ko edizioan Kultura Ondarea Saria jaso zuten gazteak eta beraiekin Napolira bidaiatu zuten pertsonak hartu zituen. … [Irakurri gehiago...]\nArtxibatuta:Albisteak Etiketatuta: 2018, Alcalde de Nápoles, Luigi De Magistris\n29 ekaina, 2018 by Kultura Ondarea Saria\nGoizean, ederki gosaldu eta gero San Genaro museora joan gara eta han munduko altxorrik handiena aurkitu dugu. Altxor hori Napoleseko herriarena da eta herritarrek horrela aldarrikatu zuten Italiako gobernuaren aurrean. Jarraian Duomora hurbildu gara eta bertan kontatu digute San Genaroren … [Irakurri gehiago...]\n28 ekaina, 2018 by Kultura Ondarea Saria\nEgun argiz izan aurretik jaiki gara. Gosaldu ostean autobusa hartu dugu Napoleseko porturaino. Bertan, abiadura handiko ferri bat geneukan gure zain. Behin Caprin, munduko funikular geldoenera igo gara uharteko goikaldera heltzeko. Capriko kale estu eta luzeak ( benetan luzeak ) zeharkatu … [Irakurri gehiago...]


Saint-Priest (Creuse) - Wikipedia, entziklopedia askea.\nAlbert BONDIEU (2014-2020)\n46° 05′ 17″ N, 2° 20′ 36″ E / 46.0881°N,2.3433°E / 46.0881; 2.3433Koordenatuak: 46° 05′ 17″ N, 2° 20′ 36″ E / 46.0881°N,2.3433°E / 46.0881; 2.3433\nSaint-Priest (Creuse) (Frantzia)\nSaint-Priest (Creuse) (Okzitania)\nLe Chauchet, Mainsat, Peyrat-la-Nonière, Sannat, La Serre-Bussière-Vieille eta Tardes\nSaint-Priest (frantsesez eta ofizialki: Saint-Priest) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 163 biztanle zituen.\n2007an Saint-Priest udalerrian erroldatutako biztanleak 175 ziren. Familiak 73 ziren, horien artean 27 pertsona bakarrekoak ziren (19 bakarrik bizi ziren gizonak eta 8 bakarrik bizi ziren emakumeak), 27 seme-alabarik gabeko familiak ziren eta 19 seme-alabak dituzten bikoteak ziren.\n2007an 154 etxebizitza zeuden, 83 familiaren etxebizitza nagusia ziren, 51 bigarren erresidentzia ziren eta 20 hutsik zeuden. 153 etxeak ziren eta 1apartamentu bat zen. 83 etxebizitza nagusietatik 65 bere jabearen bizilekua ziren, 9 alokairuan okupaturik zeuden eta 10 doan lagata zeuden; 5 etxek bi gela zituzten, 11 etxek hiru zituzten, 23 etxek lau zituzten eta 44 etxek bost zituzten. 59 etxek euren parking plaza propioa zuten azpian. 62 etxetan ibilgailu bat zegoen eta 11 etxetan bat baino gehiago zituzten.\nSaint-Priest udalerriko biztanleria-piramidea 2009an .\n2007an lan egiteko adina zuten pertsonak 98 ziren, horien artean 67 aktiboak ziren eta 31 inaktiboak ziren. 67 pertsona aktiboetatik 60 lanean zeuden (35 gizon eta 25 emakume) eta 8 langabezian zeuden (8 gizon). 31 pertsona inaktiboetatik 12 erretiraturik zeuden, 8 ikasten zeuden eta 11 "bestelako inaktibo" gisa sailkaturik zeuden.\n2009an Saint-Priest udalerrian 82 unitate fiskal zeuden, 165 pertsonek osaturik. Pertsona bakoitzeko diru-sarrera fiskalaren mediana urteko 10.785 euro zen.\n2000. urtean Saint-Priest udalerrian 28 nekazaritza-ustiategi zeuden, 2.375 hektarea erabiltzen.\nLe Chauchet (2,3 km)\nLa Serre-Bussière-Vieille (4,0 km)\nMainsat (5,3 km)\nSaint-Domet (6,1 km)\nSannat (6,1 km)\nSaint-Julien-le-Châtel (6,6 km)\nPeyrat-la-Nonière (6,7 km)\nArfeuille-Châtain (7,6 km)\nSaint-Loup (7,8 km)\nMultimedia: Saint-Priest (Creuse)\nBNF: 152516213 (data)\nOrriaren azken aldaketa: 3 abendua 2019, 00:25.


Zabalik da Zarauzko Herri Lasterketako izen-ematea. Noticias de Gipuzkoa\nZabalik da Zarauzko Herri Lasterketako izen-ematea\n8,2 kilometro inguruko proba datorren maiatzaren 13an jokatuko da\nAne Roteta - Martes, 1 de Mayo de 2018 - Actualizado a las 06:03h\nZarautz- Zarauzko Herri Lasterketaren bigarren edizioa jokatuko da datorren maiatzaren 13an 11.00etatik aurrera, A3 El km! elkarteak antolatuta, eta izen-ematea dagoeneko zabalik dago herrikrosa.eus webgunean.\nIbai Beraciertok eta Naiara Egimendiak, elkarteko kideek, proba aurkezteko egindako prentsaurrekoan azaldu zutenez, 8,2 kilometro inguruko ibilbidea izango da eta herri osoa inguratuko du lasterketak, Musika Plazatik hasi eta bertan amaituta.\nBeraciertok zehaztu zuenez, Musika plazatik abiatuko da ibilbidea, eta Lagunak jatetxea, Bizkaia kalea eta anbulategia pasa ondoren, Azken Portu gora igotzeko aldapa igo beharko dute korrikalariek. “Zarautz laua denez, aldapa pixkat jarri dugu bidean probari emozio apur bat emateko”, adierazi zuen. Hala, bidegorria zeharkatu eta Astiko baserri bidera iritsi beharko dute parte-hartzaileek, antolatzaileen ustetan, “bide polita eta oraindik gehiegi esplotatu gabea”. Horren ondoren, San Pelaio eta Zubiondo jatetxetik igaroko da lasterketa, eta azken zatian biotopoko pasarelatik eta malekoitik pasako da, berriro ere Musika plazara heltzeko.\nGuztira, 200 parte-hartzaileen-tzako lekua izango dute lasterketan, eta momentuz, Lide Azkue zarauztarrak eta beren taldeko Raul Gomez Margallok baieztatu dute proban izango direla.\nIaz, 158 korrikalariAntolatzaileen arabera, iazko 158 parte-hartzaileak “oso gustura” gelditu ziren lasterketarekin, eta zarauztarrei zein ingurukoei proban parte hartzeko deia luzatu diete: “Zarauzko jendeari animatu nahi diogu, giro paregabea izango da eta. Zarauzko emakume nahiz gizonezko guztiei, mendiko lasterketetan parte har-tzen dutenei zein triatletei luza-tzen diegu gonbitea”.\nLehenengo hiru neska-mutilen-tzako sariak izango dira, eta horretaz gain, partaide guztientzako opariak izango dira eta zenbait zozketa ere egingo dituzte. Gainera, lasterketa amaitzean masajea jaso-tzeko aukera izango da, dutxa zerbitzua ere egongo da eta arropa gordetzeko zerbitzua izango da Musika plazako kioskoan.\nIzen-emateari dagokionez, 10 euro ordaindu beharko dituzte parte-hartzaileek eta herrikrosa.eus-en egin behar da inskripzioa maia-tzaren 11a arte. Egunean bertan izena ematen dutenek, berriz, 13 euro ordaindu beharko dituzte. Dortsala jasotzeko, Txiki Polit jatetxera joan beharko da.


Familien zorra %1,7 jaitsi zen azken urtean | Consumer\nFamilien zorra %1,7 jaitsi zen azken urtean\n882.420 milioi eurokoa da, 2008ko urtarrilaz geroztik mailarik baxuena duena.\nFamiliek %1,7 jaitsi zuten zorra uztailean, aurreko urteko hilabete berarekin alderatuta, eta 882.420 milioi eurora iritsi ziren, 2008ko urtarrilaz geroztik mailarik apalenera, Espainiako Bankuaren datuen arabera. Uztaileko beherakada kontsumorako kredituen beherakadagatik gertatu da, %3,7 jaitsi baitziren urteko zazpigarren hilabetean, 2010ekoarekin alderatuta, 207.707 milioi euroraino.\nGainera, hipoteka-zorra %1,1 jaitsi zen epe horretan, eta 671.308 milioi eurokoa izan zen, hau da, etxeen zorpetze osoaren %76. Proportzio hori hainbat urtetatik mantentzen da, etxebizitzan inbertitutakoaren beherakada zorpetze osoarekin parekatzen baita; beraz, familiek beren etxerako erabiltzen duten zenbatekoa da gehien aurrezten dena.\nAurreko hileko zifrekin alderatuz gero, familien zorra %0,4 jaitsi zen uztailean, ekainean pixka bat gora egin ondoren. Kontsumorako kredituak %1,8 jaitsi ziren, eta hipoteka-zorrak ia egonkor iraun zuen.\nEnpresen zorra %0,04 jaitsi zen hilez hileko tasan, eta %0,9 urte arteko tasan, 1,2 bilioi euroraino, batez ere, kreditu-erakunde egoiliarren maileguen eta balantzetik kanpo titulizatutako maileguen %2,9 jaitsi zelako, 868.583 milioi euroraino. Akzioez besteko balioak, ordea, %7,3 hazi ziren urteko zazpigarren hilabetean, 67.169 milioi euroraino; kanporako maileguak, berriz, %2,7 igo ziren, 351.679 milioi euroraino.\nazkena erorketa familiak urtea zor


Bristol (Virginia) - Wikipedia, entziklopedia askea.\nBristol city konderria\nBristol city konderriaren kokapena AEBtan\n36° 36′ 40″ N, 82° 10′ 34″ W / 36.6111°N,82.1762°W / 36.6111; -82.1762Koordenatuak: 36° 36′ 40″ N, 82° 10′ 34″ W / 36.6111°N,82.1762°W / 36.6111; -82.1762\n33,7 km2 (%98.94)\n0,36 km2 (%1.06)\nBristol city konderria (ingelesez: Bristol city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 17.835 biztanle zituen, Bristol city kilometro koadroko azaleran.\nBristol city konderriak 34,07 kilometro koadro ditu. Horietatik 0,36 ura dira. Beste 33,7 lurra dira. Biztanleria dentsitatea 523,48 da.\n2010eko zentsoan bizi ziren 17.835 pertsonetatik 16.320 txuriak edo hispanoak dira. Horietatik hispano edo latino kategorian 221 dira. 1.000 beltzak edo afroamerikarrak. 49 amerikar natiboak ziren eta 4 Hawaii edo Pazifikoko irletako natiboak. 121 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 317 pertsonek kokatzen zuten.


Gernikako arbola — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Gernikako arbola\nLeire Narbaiza 2015/01/23 11:35\nEuskadi irratiko Faktorian egindako kolaborazioa 2015eko urtarrilaren 23an\nPasa den astean hil zen Gernikako arbola eta txiste eta meme artean hausnartzeko aukera izan dut sinbolo honen gainean. Ez dut, hala ere egin litezkeen (eta egin diren metaforez berba egingo, luzerako joko ligukeelako). Sinboloaz, baizik. Harritu nau inork ez aipatzea halakorik!\nGernika aldeko familia dut, eta umetan astebururo joaten ginen bisitan. Juntetxera ere, txikitan, sarri joan izan naiz, bai familiarekin, bai txangoan. Santimamiñera joan aurretik, bueltaxka bat tokatzen zen. Gure giroan guztiz barneratutako lekua, ezinbestekoa: juntetxea, arbola, Iparragirreren gitarra, arbola zaharra eta bere katua…\nGainera, naizen belaunaldikoa izanda, umetan zuhaitz hori sinbolo indartsua zen, frankismoan erakuts litekeen euskal irudi ia bakarra zelako. Beraz, gure kintakoek etxean-eta ezagutu ditugu marrazki, koadro, domina, taila eta abarrak. Lauburuarekin batera euskalduntasunaren seinale do euskal munduaren ikono.\nGero etorri ziren halakoak bazterrean lagatzea, Gernika koka-kola refresku santua eta halakoak. Ordura arte, sinbolo guztiz maitatua izatetik, sinbolo zaharkituta izatera pasatu zen, zaharkitu eta zaharmindu, esango nuke.\nEta pena ematen dit, gustuko dut zuhaitz bat izatea gure herriaren sinboloa, haritza gainera. Wangari Muta Maathai 2004ko bake nobelak Bilbora ekarri zuten kongresu batera eta esan zuen ederra iruditzen zitzaiola zuhaitz bat edukitzea sinbolo (berak zuhaitzak landatzen zituen desertifikazioari aurre egiteko). Nik ere hala deritzot. Polita da naturaren elementu hain indartsua izatea ikono (arrano beltzarena ere gustatzen zait, irudi paregabea begitantzen zaidalako). Zuhaitzak eta basoak baino gauza ederrago gutxi dago. Bizitzaren eta iraupenaren sinbolo ere badira arbolak, batez ere ehunka urte bizi litezkeenak.\nGainera, gurean, arbola ugari daude gure iruditegian (gaiak.org-tik hartuta):\nAretxabalakoa (han hartzen zituzten bizkaitarrek jaunak) eta Zuhaitz Malatua (jaunaren aginpidearen muga adierazten zuen eta Urduñako bidean Lujaondon zegoen).\nDurangaldeko batzarrak Gerediagako harizpean izaten ziren eta Enkartazioetan Urrestietako zuhaizpean. Orozkoko ibarreko batzarra ere haritzaren jiran egiten zuten, eta baziren gizartearentzat beste arbola berezi batzuk ere.\nLapurdin Uztaritzeko Haitzeko hariztian egiten ziren herriko edo parrokiako batzarrak (Kapitala izenekoak).\nBizkaiko armarrian Gernikako arbola dago, Gipuzkoakoan hiru hagin (eta hagina Taxus baccata galzorian dago -edo zegoen- bertan). Haritz, Aritz, Aritza eta Aretx-ez ere bete ditugu kaleak. Lehenengo Iruñeko errege mitikoa ere Eneko Aritza…hor badago zeozer…euskaldunok badugu zerbait zuhaitzekin…\nResurrección María de Azkuek jaso zuen bezala, moztu aurretik barkamena eskatzen zitzaion; “Guk botako zaitugu eta barkatuiguzu”.\nArbola santuak, adoratuak. Nik ez nuke halakorik proposatuko, ez dakit-eta ezer sakraturik dagoen, baina Euskal Herrian badugu sinbolo premia, denok batuko gaituztenak. Eta haritz bat izatea ondo ikusiko nuke, oraingo EAEko himnoa baino askoz hobea ere izango litzateke Iparragirreren “Gernikako arbola”, horratik!\nHori bai, arbola sinbolikoek ez diezagutela gure herriaren baso erreala eta fisikoaren ikuspegia estali; hau da, ez gaitezen ikurrez bete, baina edukiz hustu. Sinboloaren indarrari atxiki baina helburua lortzeko bidean lagungarri izan dakigun, besterik ez!\netiketak: Kolaborazioak, euskadi-irratia, berde, Faktoria


Gipuzkoako EHNEk eta Enbak haragi sektorea jasaten ari den egoera bidegabea salatzeko oharra igorri dugu: “Azken hilabeteetan etengabe salatzen ari gara abeltzaintzan ditugun kostuen prezioaren igoera jasaten ari garela. Aurrez esnetako behien sektorean gertatzen ari dena azaldu dugu, baina larritasunean maila berean dagoen haragiaren sektorea ere mahai gainean jarri nahi dugu.Kostuen prezioa disparatzeak eta gure produktuengatik ordaintzen zaiguna erabat izoztuta egoteak eragiten du itolarria sektorean.\nBaserritarrok jarduera honetatik errentarik lortzen ez badugu, alferrik dira behiak eta txahal pasteroak, okelaren zikloa bere osotasunean begiratu behar delako, baita irtenbideak ere. Hau da, okelaren ziklo osorako planteatu behar dira irtenbideak, izan ere, egoerak horrela jarraitzen badu, jarduera deagertuko da gure ingurumenean sortzen duen onura berekin eramanez, eta zer esanik ez, biodibertsitateari eragingo liokeen kalteaz, izan ere, bertako arrazen mantentzeak ez bailuke etorkizunik. Bertako haragiarekin funtzionatzen duten guztiei dei egin nahi diegu, eta adierazi, dagoeneko txahal haragiaren kanal/kiloko 50 xentimoko gainkostua dugula baserritarrok. Elikadura Katearen Legeak ezartzen duenaren arabera, produktua ekoiztea kostatzen dena baino gutxiago ordaintzea ez da legala. Datu horiek kontuan hartuta, baserritarron etorkizunarekin konprometituta daudela dioten eragile guztiei, baserritarroi, ekoizten dugun haragiaren prezioagatik ordaintzen zaiguna modu duinean ordaintzeko bidea egin dezatela exijitzen diegu, beti ere, kostuz gainetik eta etorkizuna izateko irabaziak bermatuz.\nTokiko elikadura izango da etorkizuneko jendartearen biziraupena bermatuko duen gakoa, beraz, ezin dugu baserririk ez jarduerarik desagertzen utzi”.


GoWikipedia - Twice\n@JYPETWICE eta @JYPETWICE_JAPAN\nTwice (hangulez, 트와이스; japonieraz, トゥワイス) Hego Koreako musika taldea da, JYP Entertainment erakundeak 2015. urtean sortua. Bederatzi neska dira K-pop taldea osatzen dutenak (Chaeyoung, Dahyun, Jeongyeon, Jihyo, Mina, Momo, Nayeon, Sana eta Tzuyu) eta debuta 2015eko urriaren 20an egin zuten, The Story Begins bilduma laburra kaleratu zutenean.\nMusika taldearen ospea 2016an argitaratutako "Cheer Up" singlearen bidez iritsi zen nagusiki; abestiak Gaon Digital Chart zerrendako lehenengo postua eskuratu eta urte hartako antzezpen oneneko abesti izendatu zuten. Era berean, urteko kanta onenaren saria irabazi zuen Melon Music Awards eta Mnet Asian Music Awards sari garrantzitsuetan. Kaleratutako hurrengo kantak, "TT" izenekoak eta Twicecoaster: Lane 1 EPan azaldu zenak, aurrekoaren marka guztiak hautsi zituen eta zerrendetako lehenengo lekua bereganatu zuen lau astez jarraian. Taldea sortu eta 19 hilabetera, Twicek 1,2 milioi ale salduak zituen. Ondotik iritsiko ziren, besteak beste, koreerazko "Likey", "What Is Love?" eta "Dance the Night Away" abesti arrakastatsuak eta hedapen handia izan dutenak.\nBestalde, neskek ofizialki 2017ko ekainaren 28an egin zuten salto Japoniara, Warner Music Japan argitaletxearen eskutik. Hamar abestiz osatutako #Twice albuma kaleratu zuten bertan eta arrakasta handia izan zuen hasieratik bertatik. Horren ostean, japonierazko jatorrizko lehen maxi singlea plazaratu zuten urrian, "One More Time" izenekoa. Guztira 250.000 ale baino gehiago saltzeagatik, taldeak bi Platinum sari jaso zituen, bata albumagatik, bestea abestiagatik; hala, Twice Japonian Platinum egiaztagaria eskuratzen zuen neskek osatutako lehen korear taldea bihurtu zen. Twicek 2017a urte osoko artista onenaren Billboard Japan zerrendako hirugarren postuan amaitu zuen. 2018an, aldiz, "Candy Pop", "Wake Me Up" eta "BDZ" kantak kaleratu dituzte, Japonian harrera beroa izan dutenak.\n1.4 Gaur egun: "What is Love?" eta japonierazko bilduma\n2013-2015: Sorrera eta debuta\nHala ere, erakundearen buru zen Park Jin-young ekoizleak 2015eko otsailaren 11n proiektuak aurrera egingo zuela aditzera eman zuen; zehazki, Sixteen izeneko lehiaketa saio baten bitartez, zazpi kideko taldea osatuko zuten neskak aukeratuko zituela adierazi zuen. Saioa ofizialki maiatzaren 5ean hasi eta uztailaren 7an amaitu zen, eta hamar atalen ostean, Nayeon, Jeongyeon, Sana, Jihyo, Mina, Dahyun eta Chaeyoung irabazle izendatu zituzten. Zazpi kideko taldea osatua zegoen; dena dela, Park-ek berak taldea zabaltzea erabaki zuen, eta taldeari ikusleen gogokoena zen Tzuyu eta dantza eta ikuskizunerako gaitasun handiko Momo gehitu zizkion. Erabakia polemikoa izan zen garai hartan, aurretik kanporatuak izan ziren neska asko kexatu egin baitzen.\nHiru hilabete beranduago, 2015eko urriaren 7an, JYPEk webgune ofizialean Twicek The Story Begins bilduma laburrarekin eta "Like Ooh-Ahh" singlearekin debuta egingo zuela iragarri zuen. Abestia "pop koloretsu" moduan deskribatua izan zen, eta hip-hop, rock eta R&B musika generoen trazuak izango zituela adierazi zuten; konposizio lanetan Black Eyed Pilseung bikotea aritu zen. Azkenean, estreinako albuma eta abesti nagusiaren musika bideoa urriaren 20an argitaratu ziren. Egun hartan bertan taldeak zuzeneko saio bat eskaini zuen eta EPan azaltzen ziren abesti guztiak aurkeztu zituzten. Bost hilabeteren buruan, musika bideoak 50 milioi erreprodukzio izan zituen; hala, K-Pop talde baten lehenengo musika bideo ikusiena bihurtu zen.\n2016: Zentsura Txinan eta arrakastaren lehen zantzuak\n2015eko azaroan polemikak eztanda egin zuen Txinan. Twice taldea ezagunagoa egiteko asmoz, neskak Hego Koreako My Little Television saioan azaldu ziren. Kultura anitzeko musika taldea zirela ikusarazteko, kide bakoitza bere herrialdeko bandera astintzen agertu zen, batzuk Hego Koreako banderarekin, beste batzuk Japoniakoarekin, eta Tzuyu abeslaria Taiwango banderarekin. Tzuyuk bere burua taiwandar moduan aurkeztu zuen eta horrek haserre bizian jarri zituen Txina kontinentaleko zaleak. Hala ere, Huang An abeslaria izan zen hautsak harrotu zituena. Taiwandar independentismoa babestea egotzi zion Tzuyuri eta, besteak beste, independentziaren aldeko ekintzaile izatea leporatu zion. Taiwan eta Txinaren arteko harreman nahasiak zirela eta, Internet erabiltzaileek bortizki egin zuten taldearen eta bereziki Tzuyuren aurka. Ondorioz, Txinako telebista kateek Twice euren berri eta saioetatik baztertu zuten, Huawei enpresak bere babesa kendu zuen, eta JYP Entertainment erakundeak bere ekintza guztiak bertan behera utzi behar izan zituen herrialde hartan.\nPolemikak alde batera utzita, taldearen bigarren bilduma laburra, Page Two izenekoa, 2016ko apirilaren 25ean kaleratu zen. Albumak, besteak beste, "Cheer Up", Park Ji-yoon abeslariaren "Precious Love" kantaren moldaketa bat, eta "I'm Gonna Be A Star" abestiak zekartzan. Lan berria aurkezteko asmoz, Twicek agerraldia egin zuen egun berean Seulgo Yes24 Live Hall aretoan eta sekulako arrakasta izan zuen. "Cheer Up" abestiak izan zituen batik bat kritika onenak, eta hari esker, maiatzaren 5ean, taldeak M Countdown korear musika programako lehen saria irabazi zuen. Hain zuzen, M Countdown saioak astero abesti ospetsu eta entzunenari saria eman ohi dio, eta ordukoa izan zen Twicek lortutako lehenengoa; gaur egun, 16 aldiz irabazi dute. Garaipen horri, handik gutxira, Music Bank eta Inkigayo saioetako sariek jarraitu zioten; izan ere, abuzturako, neskek Page Two EParen 150.000 ale baino gehiago salduak zituzten. Lorpen horrek urte berean 100.000 ale saldutako lan bat baino gehiago izandako lehen neska taldea bihurtu zuen Twice.\nBilduma berria aurkeztu eta gutxira, azaroaren 11n, aurreko urtean kaleratutako "Like Ooh-Ahh" abestiak 100 milioi erreprodukzioko langa igaro zuen YouTuben. K-Pop neska talde batek 100 milioi ikustaldiko muga igarotzen zuen laugarren aldia izan zen, eta estreinako musika bideo batek egiten zuen lehena. "Cheer Up" kantaren bideoak ere bidea jarraitu eta sei egun beranduago marka hori gainditzea lortu zuen. Hain zuzen ere, azken abesti hori 2016. urteko kanta onena izendatua izan zen Melon Music Awards sarien 8. edizioan, azaroaren 19an, eta aste gutxi batzuk geroago, abenduaren 2an ospatutako Mnet Asian Music Awards sarietan ere abesti onenaren izendapena jaso zuen. Variety aldizkariak, bestetik, 2016. urtean argitaratu zuen Youth Impact Report zerrendan, Twice taldeari 54. postua eman zion; zerrendan agertu zen K-pop talde bakarra izan zen.\n2017: Japoniara jauzia eta Twicetagram\nAzkenean, ekainean Japoniako lehorreratzea heldu zen. Ekainaren 14an Signal albumaren japonierazko bertsioa argitaratu zen digitalki eta astebete beranduago "TT" kantaren japonierazko bertsioaren musika bideoa. Dena dela, hilaren 28an egin zuten ofizialki debuta herrialdean #Twice bildumaren bitartez. Hamar kantaz osatutako lan horretan, euren abesti ospetsuenak bildu zituzten, baita japonierazko hainbat bertsio ere. Touchdown in Japan izeneko zuzeneko kontzertu bikoitzean, orotara, 15.000 ikusle bildu zituzten Tokyoko Metropoli-Gimnasioan. Albuma argitaratu eta astebetera, bigarren postua lortu zuen Oricon Albums Chart zerrendan, zazpi egunean guztira 136.157 ale saldu ostean. Urriaren 18 arte, baina, ez zuten euren japonieraz idatzitako jatorrizko lehen singlea kaleratuko, "One More Time". Hala ere, arrakasta erabatekoa izan zen hasieratik bertatik, Twicek hiru japoniar taldekide (Mina, Momo eta Sana) izateak ere asko lagundu baitzuen. Twicek Hego Koreako neska talde batek lortutako salmenta marka guztiak gainditu zituen, izan ere, #Twice-k eta "One More Time"-k Platino egiaztagiria lortu zuten Recording Industry Association of Japan erakundearen eskutik.\nTwicen aurreneko album luzea urriaren 30ean iritsi zen: Twicetagram. Koreerazko hamahiru abestiz osatutako bildumaren buru "Likey" kanta aukeratu zuten, harrera oso ona izan zuena. Hain zuzen, Twicetagram lan berria irail hasieran Kanadako Vancouver hirian grabatutako "Likey" kantaren musika bideoarekin batera aurkeztu zuten. Lehenengo album horretan hainbat konpositore eta musikagile ezagunek parte hartu zuten, esate baterako, Wonder Girls talde ohiaren Woo Hye-lim kantariak, Black Eyed Pilseung bikoteak, Fox Stevensonek eta Cazzi Opeia musikariak. Bilduma berriak eta "Likey" abestiak berehala Billboard's World Albums eta World Digital Song Sales zerrendetako lehenengo postuak lortu zituzten hurrenez hurren; lehen aldia izan zen K-Pop neska talde bat une berean bi zerrendetako buru izatera iristen zena.\nGaur egun: "What is Love?" eta japonierazko bilduma\nBigarren maxi singlearen argitalpenarekin batera, neskek hilabete hartuko zuen Japoniako kontzertu bira hasi zuten urtarrilaren 19an. Seto, Fukuoka, Hiroshima, Osaka, Tokyo eta Saitama hirietan izan ziren Twice Showcase Live Tour 2018 "Candy Pop" itzulia aurkezten eta zaletu asko gerturatu zen emanaldietara. Japoniako egonaldia euren izena hedatzeko erabili zuten; hala nola, telebistako programa ugaritan agertu ziren, "Candy Pop" maxi singlearen "Brand New Girl" kantaren musika bideoa argitaratu zuten, eta zenbait ekitaldi garrantzitsutara joan ziren. Emanaldiz betetako bidaiaren ostean, taldeak bi hilabeteko atsedenaldia hartu zuen hurrengo lana prestatzeko.\nEtenaldiaren ostean, Twicek bosgarren album laburra kaleratu zuen apirilaren 9an: What Is Love?. Koreerazko EPak arrakasta izugarria izan zuen eta izen bereko "What Is Love?" abestiaren musika bideoak 18 ordu bakarrik behar izan zituen YouTuben 10 milioi ikustaldi izatera iristeko. Zaleentzako zuzeneko emanaldi bat eskaini zuten lan berria aurkezteko, eta bertan ekin zioten hilabete hartuko zuen promozio ekitaldi birari. Kantak aldeko iruzkinak izan zituen eta argitaratu bezain laster, Hego Koreako musika saioetako zerrendetako lehen postuak eskuratu zituen. Gainera, hiru astez jarraian Show Champion eta Inkigayo, eta bi astez jarraian M Countdown, Music Bank eta Show! Music Core telebista programetako garaikurrak lortu zituen. Musika bideoak zeresan handia eman zuen Hego Korean, zenbait irudi LGBT komunitatearen aldeko keinutzat hartu baitziren. Dena den, taldekideek edo ordezkariek ez dute egun arte horren inguruko adierazpenik egin.\nLan berriaren promozio lanak egiten ari zirela, polemikak eztanda egin zuen maiatzaren 11n, Momok zuzeneko bideo batean argaltzera behartua izan zela aitortu zuenean. Jeongyeon, Jihyo, Nayeon eta Momo taldekideak "Jihyo's Candy Night" zuzeneko bideoa eskaintzen ari ziren Naverren, azken honek taldearen hastapenetako gertakizuna kontatu zuenean. Hain zuzen, Twice taldea osatuko zuten neskak aukeratzeko Sixteen izeneko saioa antolatu zuen JYP Entertainment erakundeak 2015. urtean. Momok garai hartan 18 urte baino ez zituen eta JYPE erakundearen ikastuna edo aprendiza zen; dena den, Sixteen saioan partu hartu nahi izanez gero, erakundeak astebetean 7 kg gerta ala gerta galdu behar zituela esan zion. Momok zuzeneko bideoan dieta gogor bat abian jarri zuela onartu zuen; egunean izotz-koskor bat baino ez zuen jaten eta ahal bezainbestetan jotzen zuen gimnasiora. Zazpi egunen ostean helburua bete ez zuenez, erakundeak beste hiru egun eman zizkion eskatutako pisua lortzeko. Abeslariak bere ongizatea arrisku larrian ikusi zuela onartu zuen; hala ere, 7 kg-ak galdu ostean, JYPEk saioan parte hartzeko aukera eman zion eta azkenean Twice taldea osatzeko txartela lortu zuen. Jihyok ere berari gertatutako antzeko pasadizo bat kontatu zuen, profileko argazki bat ateratzeko erakundeak 45 kg-ko pisua izateko eskatu zionean. Ondoren, Jeongyeonek neskak erakundearen babestuak zirenean pisu mugak izatea oso arrunta zela aitortu zuen, eta Sana pisua galtzeko sauna batean konortea galtzera ere iritsi zela kontatu zuen. Azkenik, Twice osatu aurretik erakundea urrunegi joaten zela salatu zuten taldekideek, batik bat pisu kontuari zegokionez, eta JYPEk egindako eskakizun horiek guztiak gaitzetsi zituzten zuzenean; gaur egun Momok janariarekin harreman osasuntsua zuela adierazi zuen eta ez zuela aparteko dietarik jarraitzen.\nHego-ekialdeko Asiako kontzertuak eskaini aurretik, taldeak What Is Love? EParen berrargitalpen lana kaleratu zuen: Summer Nights. Uztailaren 9an argitaratutako bildumak arrakasta handia izan zuen, batik bat, taldeak ohiko musika mota aldatu eta abesti udatiarrak sartu baitzituen lan berrian. "Dance the Night Away" izan zen single nagusia eta, hain zuzen ere, abesti horrekin eman zioten hasiera estreinako egunean eskaini zuten zuzeneko aurkezpen emanaldiari. Wheesung abeslari eta ekoizleak sortutako abestia azkar zabaldu zen zaleen artean eta denbora gutxian entzute handia izan zuen; "Dance the Night Away"-ren musika bideoa, esate baterako, ia 100 milioi bisita izatera iritsi zen bi hilabeteren buruan. Gainera, abesti horrek berak beste 10 sari eman zizkion taldeari Hego Koreako musika saioetan.\nBestalde, Warner Music Japan argitaletxeak jakinarazi zuen Twicek japonierazko lehenengo album luzea kaleratuko zuela irailaren 12an, eta lanaren aurkezpena egiteko herrialdera bueltatuko direla Twice Arena Tour 2018 izeneko kontzertu biran. Besteak beste, Chiba, Nagoya, Kobe eta Tokyo hiriak bisitatuko dituzte irail bukaeran eta urrian. Hala eta guztiz ere, Twice 2nd Tour: Twiceland Zone 2 – Fantasy Park birako kontzertuetarako japonierazko kanta berri bi kaleratu zituzten. Lehenak, "Wake Me Up"-ek, maiatzaren 16an egin zuen debuta musika bideoarekin batera. Japan Hot 100 eta Oricon zerrendetan lehenengo postua eskuratu zuen eta egun arte 500.000 baino ale gehiago saldu dituenez, bi Platino egiaztagari lortu ditu herrialdean. Bigarrena, "I Want You Back", The Jackson 5 taldearen japonierazko bertsioa da, musika bideoarekin batera ekainaren 15ean kaleratu zena; Sensei Kunshu filmaren promozio kanta moduan argitaratu zen.\nJaponierazko albumari (BDZ) izena emango dion abestiak, "BDZ" ("bulldozer" hitzaren txikigarria) kantak, debuta abuztuaren 16an egin zuen, taldeak musika bideoa kaleratu ostean.\n채영 Son Chae Yeong 손채영 1999ko apirilaren 23a (19 urte) Gangdong-gu, Seul, Hego Korea\nDahyun 다현 Kim Da Hyeon 김다현 1998ko maiatzaren 28a (20 urte) Seongnam, Gyeonggi-do, Hego Korea\nJeongyeon 정연 Yoo Jeong Yeon 유경완 1996ko azaroaren 1a (22 urte) Suwon, Gyeonggi-do, Hego Korea\nJihyo 지효 Park Ji Soo 박지수 1997ko otsailaren 1a (21 urte) Guri, Gyeonggi-do, Hego Korea\nMina 미나 Myoui Mina 名井 南 1997ko martxoaren 24a (21 urte) Nishinomiya, Hyōgo, Japonia¹ / AEB\nMomo 모모 Hirai Momo 平井 もも 1996ko azaroaren 9a (22 urte) Kyōtanabe, Kyoto, Japonia\nNayeon 나연 Im Na Yeon 임나연 1995eko irailaren 22a (23 urte) Gangdong-gu, Seul, Hego Korea\nSana 사나 Minatozaki Sana 湊崎 紗夏 1996ko abenduaren 29a (21 urte) Tennōji-ku, Osaka, Japonia\nTzuyu 쯔위 Chou Tzuyu 周子瑜 1999ko ekainaren 14a (19 urte) Tainan, Taiwan\nKontzertuak eta birak\n↑ Lee, Nancy. "[Bideoa Twice Enters Girl Group Competition with 'Like OOH-AHH'"]. Mwave. 2018.09.01\n↑ M Countdown. 2018.08.25\nWikimedia Commonsen badira fitxategi gehiago, gai hau dutenak: Twice


Kontserbako lekaleekin entsaladak | Consumer\nKontserbako lekaleekin entsaladak\nEntsaladak oso osasungarriak, merkeak eta erraz egiteko modukoak dira.\nAzkarrak, errazak, osasuntsuak eta nutritiboak. Adibidez, txalupadun entsaladak, gero eta prestatuago dagoen prestaketa bat, zeinak aukera ematen baitu elikagai horiek berotan gozatzeko, sukaldean denbora aurrezteko eta diru gutxirekin ondo jateko. Lekaleak oso osasungarriak dira, mantenugai asko ematen dituzte dietan eta, zuntz asko dutenez, ase egiten dute, eta jateko gogoa erregulatzen laguntzen dute. Entsalada freskoetan eta sasoiko barazkiekin konbinatuta, gozagarriak dira, eta bost minutu baino ez dituzte iraungo. Artikulu honetan, entsaladetako zenbait adibide erraz ematen dira kontserbako lekaleekin.\nLekale guztiek entsalada prestatzeko balio dute. Garbantzuak, dilistak, babarrunak… Horiek guztiek oso ongi konbinatzen dituzte tomatea eta tipulina, artoa eta ahuntz-gazta. Ondoren hiru ideia proposatzen diren arren, barietatea ia infinitua da. Funtsezko trikimailua kontserba-pototik kanpo dauden lekaleak hoztea da; flaskoaren barruan hoztuz gero, asko kostatuko da, eta hautsi egingo dira.\n1. Garbantzu-entsalada hotza\nEntsalada koloretsua eta freskoa da, eta egokia bero-egunetarako. Lehenik, garbantzuak botetik atera, ur hotzezko zorrotada on batekin argitu eta bol batean jarri. Ondoren, tipulin pixka bat txikitu eta gehitu. Bestalde, ozpin erraz bat prestatzen da (gorde daitekeena edo ez), eta, horrekin, garbantzuak ondu egiten dira, dena ondo nahastuta. Ondoren, bolata estali eta hozkailuan sartzen da pare bat orduz, zaporea areagotu dadin eta garbantzuak hoztu daitezen. Entsalada zerbitzatu nahi denean, aurretik tomate batzuk mozten dira (giro-tenperaturan), piper eta pepino pixka bat, garbantzuei erantsiko zaizkienak. Azkenik, oliba-olioz eta gatz pixka batez atondu.\n2. Babarrun eta arto entsalada\nEntsalada hau oso erraza da, oso elikagarria eta erakargarria, mahaian elkarrekin ikusi ohi ez diren kolore batzuk konbinatzen baititu. Prestatzeko, babarrun-poto bat eta arto-lata bat besterik ez da behar (munduko zereal garrantzitsuenetako bat da). Lehenik eta behin, lekaleak eta artoa beren ontzietatik ateratzen dira, ur hotzarekin ondo argitzen dira, beren kontserbako likidoen zaporea gal dezaten, eta bolo batean nahasten dira. Oliba-olio txorrotada bat gehitu, estali eta hozkailuan sartu ordubetez. Zerbitzatu aurretik, olio pixka bat, ozpina (hautazkoa) eta gatz pixka bat bota. Azken urratsa barazki-ukitua hosto berdez eranstea da, txikitua edo osoa.\n3. Dilista tenplatuen entsalada\nEntsalada prestatzeko, xukatu kontserbako poteko dilistak, eta pixka bat epeldu zartaginean oliba-olio tanta batekin. Xerratan moztutako cherry tomatetxo batzuekin, laukitxotxo txikitan moztutako piper horiko eta gorrizko zerrendekin, porru xerra finekin (edo apapioarekin, nahiago izanez gero) eta gazta parmesanoarekin (mantxako gazta, adibidez). Jakiak ernamuinekin egiten ere amaitu daiteke, etxean erraz hazi baitaitezke.\nentsalada kontserbak legumbres-eu


Mundaiz_EKO taldea – Mundaiz Ikastetxea\nAldaketa klimatikoa saihesteko eskola mailan zenbait neurri hartzeko beharra ikusi dugun ikasle eta irakasle talde heterogeneoa gara, gaian interesaturiko 3. DBH-ko eta 4. DBHko ikasleez eta Biologia ikasgaiko irakasleez osaturikoa hain zuzen ere.\n→ Eskola mailan ahalik eta zabor gutxien sortzea, ahalik eta gehien berrerabiltzea eta behar bezala birziklatzen ikastea.\n* Eskolan bertan egiten diren ekintzetan: klasean, eskolako ospakizunetan…\n* Irteeretan edota eskolaz kanpoko ekintzetan.\n→ Eskola komunitatearen parte den pertsona oro garapen jasangarri baten garrantziaz kontzientziatzea eta ondorengo gaien inguruan informatzea:\n* Elikadura mota desberdinak (bertako produktuak, elikagai transgenikoak, beganismoa…).\n* Aztarna ekologikoa gutxitzeko har ditzakegun neurriak (uraren kontsumoa, energiaren kontsumoa, garraio publikoa, hondakinen kudeaketa…).\n* Aldaketa klimatikoarekin lotutako mundu mailako arazoak: berotze globala, basogabetzea, espezie inbaditzaileak sartzea, plastikoaren arazoa…\nNoiz eta non bilduko gara?\nBilerak ostiraletan izango dira, 13:30etan (klaseak amaitutakoan), DBH 4.A gelan.\nNor etor daiteke bileretara?\nGarapen jasangarri baten alde lan egiteko prest dagoen edonor.\n← Previous Eduación\nNext Eduación →


Txinako Maglev Trenak 1000 Km / H-ra iristeko 2020-en abiaraziko da - RayHaber\nHasieraMUNDUKOASIA86 ChinaTxinako Maglev Trenak 1000 orduz Km-ra iristeko 2020-en abiarazteko\n07 / 10 / 2019 Levent Elmastaş 86 China, ASIA, MUNDUKO, RAILWAY, GENERAL, Tren azkarra, GOIBURUKO 0\nKm-ko abiadurara iristen diren trenak jarriko dira martxan\nGaur egun, abiadura handiko trenak asko hedatu dira, eta Txinak azken hilabeteetan prototipoa aurkeztu duten maglev trenetarako lan egiten jarraitzen du. Testuinguru horretan, lehen entseguak 2020 hasieran egingo dira.\nTxina beti izan da trenaren garraioari dagokionez abiadurarekin obsesionatutako herrialdea. Momentu honetan, herrialdea dagoeneko munduko tren azkarrenetako batzuen etxean dago eta trenbide garraioa prestatzen ari da zientzia fikzioko filmen mailaraino, lebitazio potentziala erabiliz.\nAzken txostenek diotenez, maglev errailak Txinako erdialdeko probintzietan instalatuko dira, eta azken urteotan prestaketak egiten aritu dira datorren urtearen hasieratik. Txostenaren arabera, agintariek bideragarritasun azterketak egiten ari dira proiektua abiarazteko.\nDena aurreikusitakoaren arabera, Guangzhou-tik, Txinatik Beijingerako bidaia 600 km eta 1.000 km orduko abiadurarekin egin daiteke, eta, beraz, eskuragarri dauden abiadura handiko trenak 350 km / h baino askoz ere altuagoak izango dira. Gainera, Times Times-ek, gainera, Wuhan-etik Guangzhou-ra 2.200 km-ko bidaia bi ordu inguru murriztu daitekeela adierazi zuen.\nMaglev trenek, energia guztia kuxin magnetiko baten bidez hartzen dutenak, marruskadura ia zeroetara murrizten dute eta aurretik nekez zeuden abiadurak lortzen dituzte. Gaur egun Txinan dabiltzan maglev trenen abiadura maximoa 430 kilometro ordukoa da. Hala ere, teknologia berrituarekin, abiadura horiek orduko 600 eta 1.000 kilometroetara iristea espero da.\nTxinaren azalera kontuan hartuta, hiriak oso urrun daudela esan daiteke. Hori dela eta, teknologia honekin funtzionatzen duten trenek hirien arteko distantziak ez dute zentzurik eta ia hegazkinekin lehiatzeko gai izateraino eramaten dute.\nTxina ez da maglev trenetan interesa duen munduko herrialde bakarra, baina Japonia jada ezaguna zen beren maglev trenetan lan egiten. Hala ere, azken aldarrikapenek iradokitzen dute Alemaniak eta Estatu Batuak beren maglev trenaren bertsio propioak ere lantzen ari direla. (Webtekno)\nTxinako Abiadura Handiko Helburuak 1000 orduko | Maglev 30 / 11 / 2012 Txinako Abiadura Handiko Helburuak 1000 orduko | Maglev-en ekonomiak oso azkar hartzen ditu trenbide oso garrantzitsuak Txinako gero eta handiago guztietan. 2020 helburura arte herrialdean sarea areagotzeko eta munduan 1000 kmera bizkortzeko, batez ere, agenda teknologiko alternatiboetako bat ingurumenarekiko kutsadura elektrikoarekin. Urtero, gero eta enpresa gehiago ekoizten eta merkaturatzen dituzte modelo elektrikoak edo hibridoak. Nolanahi ere, automobilgintzan elektrizitatearen bidez konpondu ezin diren arazoak daude. Adibidez, trafikoa eta abiadura mugak. Hori dela eta, garapen bidean dauden herrialdeek trenbide-sistema ez duten bidea hartzen dute eta horrek distantzia luzeak azkar estaltzen ditu.\nTxina Maglev trenaren prototipoa aurkezten du 600 kilometroak orduko abiadura lortzeko 23 / 05 / 2019 Txina maglev trenaren prototipoa aurkeztu zuen, orduko 600 kilometroan bidaiatuko duena. Maglev errailekin kontakturik gabeko trenak erabiltzen dira, igogailu magnetikoaren indarra erabiliz. China Central Television (CCTV), Shandong probintzian, Shandong probintzian, 600 kilometro orduko muntaia lerroaren magle treneko prototipoaren abiaduran agertu zen. Txinako gobernuak China Railway Rolling Stock Corporation (CRRC) enpresak garatu du proiektua. Ding Sansan ingeniariako buru diputatuak esan du prototipoak abiadura handiko trenbide sistema magevoko gako teknologia eta osagai teknologikoak probatu ditzakeela. 'STATIC STARTED' prototipoaren ingeniaritzarako oinarri teknologikoa ...\n1000 kilometro orduko trena azkar pasako da 19 / 06 / 2012 Garraioaren arloan Txinako aurrerapenak erritmo onean jarraitzen dute. Ingeniari txinatarren helburu berria 1000 abiadura orduko bidaia daitekeen tren bat egitea da. Txina, munduko herrialde jendetsuena, trenbide ugari inbertitzen ditu garraio arazoak gainditzeko. Elektrikoa den trenak garrantzia handitzen ari da erregai fosilen kantitatea eta prezioak igo egiten dira. Txinako Zientzien Akademiaren eta Txinako Ingeniaritza Akademiaren proiektu bateratuaren bidez, garraio publikoa kontzeptua herrialde osoan trenbideek erabat aldatu daiteke. Beijing Times-en argitaratutako txostenaren arabera, ingeniari txinatarrek orduko 1000 mila bidaiatzen duten trena egiten dute. Nola funtzionatuko du? Tren ...\nSamrayren tren berriak abenduan abiaraziko dira 17 / 10 / 2013 Samray-en tren berriak abenduan jarriko dira martxan: 2010 Samsuneko lehen trenbide arina sistema da. bere adina ospatu zuen. 3 sistemak urtean guztira 3 milioi bidaiari eraman zituen. Proiektuaren kostua 47 milioi eurokoa da, 110 tranbiaren eta 16 autobusaren bitartez, eta Samsun Transportation Inc. konpainiak (SAMULAŞ) konpainiarena. Errepublikako plazako geltokia urtero banatzen da herritarrei. Kapelatze banaketan, geltokira iritsitako milioien 28eko bidaiariei loreak eman zizkion Samsun Metropoliko Udalerriaren Sefer Arlıko idazkari nagusiak. TREN BERRIAK abenduan, 3 47 milioi urteko urtean\nGaziantepeko aireportua Teminal eraikin berria abiaraziko da 2020en 30 / 12 / 2018 Garraio eta Azpiegitura ministro Mehmet Cahit Turhan Gaziantep bisitak eta kontaktuak multzo bat egin, Gaziantep aireportua etengabeko terminal hedapen eta terminal agintarien eraikin berri lotutako lanak informazioa jaso eraikuntza gune aztertuz. Prentsa kideen adierazpenak ere Study Turhan, Gaziantep aireportua urteko terminal eraikin berriaren 2020 ireki dela adieraziz, esan zuen: "Gaziantep gure aire garraioari dira gure terminaletan aireportuaren inguruko zeregin garrantzitsua bertan zabaltzen Diyarbakir bidaiari ondoren aireportua Gure batera Gaziantep hauspoa tunel zuzenean. terminalean aukera du hegazkinean beharko dute. 6 hauspoa sistemari gain berriena ostatatze piezak ...\nTxinako Abiadura Handiko Helburuak 1000 orduko | Maglev\nTxina Maglev trenaren prototipoa aurkezten du 600 kilometroak orduko abiadura lortzeko\n1000 kilometro orduko trena azkar pasako da\nGaziantepeko aireportua Teminal eraikin berria abiaraziko da 2020en\nAnkara Niğde Autopista 2020en egongo da\nKayseri Abiadura Handiko Linea 2020en aktibatuko da\nEmakume Patriotsek gehiago arretaz ibiltzen dira Tranbiak Erabiliz 70 tonua lortzeko


barren.eus - Neguko oporraldiko eskaintza\nNeguko oporraldiko eskaintza\nArgitaratua: 2016-12-23 10:52\nBadatoz oporrak eta egun hauek aprobetxatuz, gaztelekuan ekintza bereziak prestatu ditugu eta zerbitzuaren egutegia ere desberdina izango denez, hurrengo bi asteetan izango dugun programazioa aurkeztuko dugu.\nDatorren astean, astelehenetik ostiralera eskainiko dugu zerbitzua. Abenduaren 26an, astelehena, totebag tailerra izango dugu, baina zerbitzua denentzat irekita egongo da beste hainbat ekintza egiteko aukera izanik. Asteartetik ostegunera, egonaldia egingo dugu Gasteizen. Hala ere, 28an, asteazkenean, gaztelekua bera ere irekita egongo da. Hilak 30 ostirala, GazteGaba ospatuko dugu, 21:00-22:30 bitartean 2002 edo lehenago jaiotakoentzat. Arratsaldean zerbitzua denentzat irekita egongo da betiko ordutegian (17:00-21:00).\nBigarren astean asteburuan irekiko dugu gaztelekua. Larunbatean, hilak 7, ping pong txapelketa egongo da, bertan parte hartzeko izena emateko aukera dago abenduaren 30era arte. Igandean berriz, Masterchef txapelketa ospatuko dugu taldeka.\nIrrikitan gaude ekintza guzti hauek aurrera eramateko!\nEguberri on guztioi! Urte berrian ere hemen aurkituko gaituzue gogoz beteta!


Ur jolasekin arindu zuten beroa Lizartzan . diariovasco.com\nUr jolasekin arindu zuten beroa Lizartzan\nEderki pasa zuten haurrek urarekin jolasean. Helduek, aldiz, dantzan bikain aritu ziren. / YARZA\n11 septiembre 201609:17\nEguraldia lagun, atzo ederki pasa zuten haurrek beraien-tzat antolatutako ur jolasetan. Igerileku txikietan, ur pistolekin, eta hainbat jokoetan ibiltzeko aukera izan zuten goiz guztian. Ondoren, Lizartzako gaiteroekin poteoa egin zen herri bazkariaren aurretik. Bazkalondoan Dj Jotatxorekin dantzaldia izan zen. Haur eta helduek nahi adina dantza egiteko aukera izan zuten.\nJaien azken eguna gaur izango da. 9:30ean Lizartzako gaiteroekin diana izango da eta ondoren haurren arteko pilota partidak. Jarraian, Otsolar dantza taldeak emanaldia eskainiko du plazan. 17:00etan, mus txapelketa eta 17:30ean Bazen Behin Klown taldeak Pituxa Klowntukontari emanaldia eskainiko du.


Bildu, aztertu eta interpretatu zaizkion datuak. Datuen azterketa eta interpretazio egokia egiterakoan, datu-analista batek erabaki batzuk hartzearen ondorioz dakartzan arriskuen garrantzia eta ondorioak baloratu ditzake.\nProfil honen helburuak produktu berriak garatzeko eta lehendik daudenak hobetzeko gaitasunak eskaintzea dira, bai alderdi formaletan eta estetikoetan, bai teknologikoetan.\nAiarako, programatzaileek gehiago ikasi nahi izatearen anbizioa izan behar dute, guretzat programatzaile perfektua informazio berriaren iradokitzailea izan behar da. Taldean lan egiteko gai izan behar du.\nKapsulatutako sistemen software ingeniaria\nEnpresak fabrikatutako ekipamendu industrialaren beharren azterketatik abiatuta, aplikatu software konponbideak saileko sail osorako zati arruntak eta espezifikoak ebaluatzeko.


Zure negozioarentzako ikastaro praktikoak: Saltzen ikasi - SPRI\nSPRI / Berriak SPRI / Zure negozioarentzako ikastaro praktikoak: Saltzen ikasi\nZure negozioarentzako ikastaro praktikoak: Saltzen ikasi\nUrtarrilaren 15ean (asteartea), Silvia Mazzoli, Emprendedores argitalpeneko erredaktoreak ekintzaileentzako tailer bat eskaini zuen saltzearen garrantziari eta salmenta prozesu osoaren elementu garrantzitsuenei buruz.\nSilvia Mazzolik Jim Ryum-en “Motibazioak hastera bultzatzen zaitu; ohiturak, berriz, jarraitzera” esaldiarekin hasi zuen bere aurkezpena, eta esan zuen ekintzaileek merkataritza-gaietan egiten duten ahalegina ez dela nahikoa. Mota horretako ekintzaileek beti dute aitzakiaren bat “ez daukat astirik”, “ez dakit saltzen”, “eta erosten ez badigute?”, “ez zait saltzea gustatzen”, e.a.\nBezeroa da salmenta prozesu guztietako abiapuntua . Enpresa orok etengabe izan behar luke bezeroa ikusmiran::\nBalio handiena sortzen duten bezeroak ezagutu.\nEnpresa bezeroarenganantz bideratu, balioa ematen duten estrategiak erabiliz.\nNormalean, salmenta prozesu eraginkorrak dituzten enpresek marketin estrategia onak izaten dituzte\nBeraz, enpresa orok auto-ebaluaketa prozesu bat egin behar luke jakiteko marketinera bideratuta ote dagoen, ongi ezagutzen ote dituen bezeroak, zein den eskaintzen duen balioa eta zein onura jasotzen duten bezeroek produktu/zerbitzutik.\nTailerrean ideia oso garrantzitsu bat transmititu zen: enpresa batean, era batera edo bestera, mundu guztiak saldu dezake eta mundu guztiak saldu behar luke. Enpresa bateko salmenta prozesuetan saltzaileak goi-mailako komunikazio gaitasunak, iraunkortasuna, malgutasuna, grina, enpatia eta bestelako gaitasunak izan behar ditu. Saltzea lanbide bat da, non zenbait trebetasun ikasi behar baitira eta, beraz, posible da saltzen ikastea.\nSalmenta prozesuko fase garrantzitsuenetako bat hasierakoa da, alegia, salmentaren prestakuntzarena. Hasierako fase honetan hainbat urrats eman behar dira:\nSalmenta prozesuan erabiliko dugun material guztia ordenatzea eta prestatzea: argazkiak, txartelak, txostenak, e.a. Silvia Mazzolik datu oso garrantzitsu bat eman zuen: material on bat prestatzeak %42 handitzen du salmenten arrakasta.\nSalmenten argudio-sorta bat planifikatzea, etorkizuneko bezeroak egin ditzakeen aipamen eta objekzioei aurre egiteko.\nSalmentarako informazioa sailkatzea eta ordenatzea bezeroen datu base batean. CRM motakoa edo antzekoa izan daiteke, non bezeroen kontrola eramango baitugu, eta baita ere bezero potentzialen prospekzio datuak, oso garrantzitsuak direnak. Enpresek denbora gehiago eskaini behar liekete bezero prospekzioei.\nPrestakuntza faseak salmenta prozesuan duen garrantzia azpimarratu ondoren, Silvia Mazzolik hainbat ideia eman zizkigun norbere burua behar bezala aurkezteko. Salmenta guztietan funtsezkoa da lehen inpresioa eta horretarako 4×20 araua aplikatu daiteke: lehen 20 segundoak, lehen 20 keinuak, lehen 20 hitzak eta aurpegiko lehen 20 cm-ak funtsezkoak izango dira enpresa ororen salmenta prozesuan.\nItxura ere funtsezkoa da, gure bezeroen igurikapenak bete behar dituelako. Azpimarratu behar da baita ere garrantzitsuena saldu behar duguna dela, eta ez saltzeko modua. Badaude beste hainbat alderdi ongi zaindu beharrekoak, oinarrizkoak eta garrantzitsuak direnak, adibidez, agurra (bezeroari utzi behar zaio iniziatiba, kultura desberdinak zaindu behar dira, begi kontaktua ez galtzea garrantzitsua da, e.a.) edo hasierako hitzak.\nEdozein ekintzailek aplikatu ditzakeen oinarrizko bost truku eman zituen hasierako aurkezpenaren aurretik eman beharreko urrats horietarako:\nGorputz jarrera erlaxatua izan behar dugu, naturala, hurbila, zuzena, enborra eta hankak bezeroarenganantz zuzenduta eta hankak edo besoak gurutzatu gabe.\nHizketakidearekiko begirada mantendu behar da eta sekula ez zaio goitik behera begiratu behar. Hizketakide bat baino gehiago dauden kasuetan, ez begiratu bati bakarrik.\nEz da eskuekin keinu asko egin behar, baina ez da komeni zurrunegi egotea. Objekturen bat izan dezakegu eskuetan, baina kontuz ibili behar dugu.\nAurpegiko espresioak irribarre natural eta erlaxatua azaldu behar du eta ez da komeni etengabe buruarekin baiezko keinuak egitea.\nAdi egon behar dugu, arreta galdu gabe, erraz hitz egin eta ahal den neurrian “orainaldia” erabili.\nEzinbestekoa da baikorra izatea, salmentan arrakasta izateko. Hitz baikorren lexikoa landu behar da bezeroengan inpresio ona eragiteko (konfiantza, esperientzia, ongizatea, aurreztu, e.a.). Era berean, saihestu egin behar dira saltzeko txarrak diren hitzak (ez, inoiz ez, sekula ez, garestia, arazoa, arriskua, desabantaila, e.a.).\nEkintzaile orok bere komunikazio gaitasunak ebaluatu beharko lituzke eta komeni da ahozko nahiz ez-ahozko komunikazioan zein indar-gune eta zein ahulune dituen jakitea.\nGure bezeroen motibazioak ezagutzeko eta eraginkortasunez saltzeko, ezinbestekoa da aktiboki entzutea:\nEnpatiaren bidez konfiantza lortzea.\nEz-ahozko komunikazioa indartzea.\nGaldera irekiak egitea.\nGaldera itxiak egitea informazio zehatz bat bilatzen denean.\nInteresa agertzea ahozko eta ez-ahozko komunikazioaren bidez.\nAktiboki entzuteko arau on bat %50aren araua da, hots, denboraren erdian entzun eta denboraren erdian hitz egin..\nAktiboki entzuteko fasean, ikasitakoa lagungarri izango zaigu argudio komertzialak azaltzeko, une horretan ikusarazi behar dizkiogulako bezeroari gure enpresako produktu/zerbitzuen abantailak. Argudioak ematean azalduko ditugu zeintzuk diren produktu/zerbitzuen ezaugarriak eta abantailak, eta horiek eskuratzeko aukera emango diegu.\nArgudio komertzialak darabiltzagunean, garrantzitsuena da bezeroari gure enpresak ematen dizkion onurak ikusaraztea. Prozesu horretan prest egon beharko dugu bezeroak planteatutako objekzioei aurre egiteko. Saltzailearen azken helburua ez da saltzea, baizik eta konbentzitzea.\nEra berean, salmenta ixteko eta salmenta ondorengo jarraipena egiteko prozesuak landu behar ditugu.\nGogoan izan Silvia Mazzolik esan ziguna: “Mundu guztiak saldu behar luke” eta horretarako beharrezkoa da prestakuntza jasotzea eta salmenta prozesuaren fase guztiak behar bezala prestatzea.


GAUR / ABELTZAINTZA\nGAUR / ABELTZAINTZA (2011/11/29)\nHiru Behien Zergak Pirinioetako Lan Komunitatearen saria jaso du Tolosan Hiru Behien Zergak Pirinioetako Lan Komunitatearen saria jaso zuen urriaaren 26an, Tolosan. Horren bitartez, mugaz gaindiko hitzarmen gisa bete duen eginkizun historikoa eta kultura-ondare inmaterial gisa duen balioa aintzatetsi dira. Saria eskultura bat da, eta Pirinioen sinbolo diren esku gurutzatuak irudikatzen ditu. Angel Luis de Miguel Izabako alkateak (Erronkaribarreko udalerrien ordezkari gisa), Pierre Casabonne Eretako alkateak (Baretos ibarraren ordezkari gisa) eta F�lix Jos� Ipas Ansoko (Huesca) alkateak (herri horretan eman zen Zergaren jatorria den arbitrajeko laudoa) jaso zuten.\nSaria emateko ekitaldia Pirinioetako Lan Komunitatearen osoko bileraren barruan egin zen. Osoko bilera horretan Nafarroak osoko bileraren presidentetza hartu zuen datozen bi urteetarako.\nAngel Luis de Miguelek esan zuenez, aintzatespenak "UNESCOk Hiru Behien Zerga gizadiaren ondare gisa izendatzea" lortzen lagunduko die. Horrez gain, Izabako alkateak adierazi zuen Pirinioetako Lan Komunitateak Izaban lan jardunaldi bat antolatzea nahiko lukeela bakearentzako saria sortze aldera, izan ere, "Hiru Behien Zerga Europako bakearen jairik zaharrena da".\nHiru Behien Zerga Europako mugaz gaindiko bake itunik zaharrena da; 1375etik dago indarrean. Urte hartan, Antso herriko arbitrajeko laudo batek Erronkaribarreko eta Baretos ibarreko biztanleen arteko liskar etengabeak amaitu zituen, goiko larreak eta iturriak erabiltzearen ingurukoak.\nBaretos ibarreko abeltzainek Izabako, Gardeko, Urzainkiko eta Uztarrozeko (Erronkaribar) mugaz gaindiko bizilagunei espezietan ordaintzen diete (hiru behi emanda) haien larreak erabiltzeko eskubidea izan dezaten. Ematen diren abelburuek "sine macula" (orbanik gabekoak) izan behar dute eta hortz-hagin, ile eta adarkera berdintsukoak izan behar dira.\nUrtero, uztailaren 13an, ekitaldi bat egiten da Ernaz muinoan (Izaba), San Martingo harriaren ondoan, hitzarmena gogoratzeko. Harri hori Espainiaren eta Frantziaren arteko 262. muga da. Egun horretan, Erronkaribarreko eta Baretos ibarreko alkateek, inguruko janzkera tradizionala jantzita, harriaren gainean eskuak jarri eta "pax avant" esaten dute (bakea hemendik aurrera) adiskidetasuna eta lankidetza adierazteko. MENDIXUT Iribarren, 31 bajo. 31680 Otsagabia. 948 89 05 65. info@mendixut.com - Skype: mendixut


13 apirila, 2022 Iritzia, Itzainak 187\nElixabete Garmendia Lasa • Kazetaria\nBaserri bat Goierriko zoko galdu batean. Hiruzpalau hamarkadaz kudeatu du hirian bizi den bikote batek. Baserria baino gehiago, borda edo txabola zirudien eraikinak hiritarrek hartu zutenean; konpondu zuten beren eskuz; atondu zuten etxe barrua gustu handiz. Urak bideratu zituzten; baratzea berreskuratu, fruta arbolak landatu… Hori dena asteburuetan lan eginez. Orain, jubilatzean, sorterrian –Extremaduran– daukaten etxeari emango diote lehentasuna, eta horregatik utzi dute Goierriko baserria. Familia honentzat baserria ez da izan juxtu asteburuko txaleta. Baserria herri honetan txertatzeko modua izan da, ez bakarra, baina bai esanguratsua: iraganaren sustraiak usnatu eta euskarara hurbildu baititu, baserriko lexikoaren bidez.\nOnintza Etxebeste Lirasek baserriaren inguruan antropologiatik, soziologiatik eta historiatik egin diren azterketak errepasatzen ditu Baserri hedatua liburuan (Kutxa Fundazioa, 2022). Arte Ederretako doktore tesian, aipaturiko diziplina horiek denek izan dute zeresana. Etxebestek l´état de la question non dagoen kokatu du. Eta proposatzen du baserriaren kutxa beltza irekitzea: «Kutxa beltzaren hormak –metaforikoki– botatzeak materialismo eta jarrera desberdin batera eramango du baserria; behin orainaldiko eraiketa prozesuak hautemanda, testuinguru, interbentzio, eragin eta harreman garaikideen arabera, baserria jada ez da aurretiaz emandako objektu itxitzat hartuko, ezkutuan zuen azpiegituran gertatzen diren eta jokabide berrietan ondorioztatuko den malgutasunean baizik».\nEtorkizuneko perspektiban jarri eta malgutasuna aipatzen du Onintza Etxebestek baserria den ertz askotako erakunde horren bilakaerarako. Azken hamarkada hauetan malgutasunari esker iraun dute etxaldeek bizirik; hasteko, fabrikako eta baserriko lana uztartu dituzten baserritar mistoei esker. Hortik aurrera, familiaren etxeari eutsi dioten belaunaldi berriengatik; eta baita, kaletik ihesi baserria bizilekutzat hartu dutenengatik ere. Baina oraindik –zorionez– badira baserritar-baserritarrak, lanbidetzat nekazaritza edota abeltzaintza dutenak. Azkenaldian Donostian protestan ikusi ditugu –EHNE eta Enba sindikatuek deituta– haragi ekoizleak, «estatu osoko prezio txikienak jasotzera kondenatuta» daudela esanez (Berria, 2022-04-02). Eta mehatxu eginez, kasurik egin ezean, «maiteago gaituzten beste merkatuetara» eramango dutela hemengo haragia. Galera, ez da haientzat bakarrik; galera, kontsumitzaileontzat ere bada. Eta, nola ez, kinkan jartzen du baserria den zutabe hori.\n«Lagunak, gehienetan, musean aritzen gara» »


Markelekin 3x3 saskibaloi torneoan, Markel garaile - Ziordia - Guaixe.eus\nMarkelekin 3x3 saskibaloi torneoan, Markel garaile\nGuaixe 2021-07-19 13:51\nZiordiko Running Taldeak gaixotasun arraroa duen Markel Carmona haurraren alde antolatutako ekimen solidarioan hemezortzi saskibaloi jokalarik hartu zuten parte\nLarunbatean Markelekin 3x3 saskibaloi torneo solidarioa antolatu zuen Ziordiko Running Taldeak Ziordian. Primerako eguraldiaren laguntzarekin, izena eman zuten hemezortzi saskibaloi jokalari inguruk euren zaletasunaz gozatzeko aukera izan zuten, eta hiruko taldeak osatuta, torneoan parte hartu zuten. Horrekin batera, tiro libreen txapelketa eta hainbat trebetasuni buruzko txapelketak jokatu ziren.\nZiordiko parke ederrean aipatu torneo solidarioa jokatzen zen bitartean, antolakuntzak hainbat sari zozketatzeko txartelak saldu zituen. Jasotakoa (560 euro inguru), Aurrera Markel Carmona fundazioarendako izango da. Markel Carmona Urnietako umeak GNA01 izeneko gaixotasun ultra arraroa du, 24 orduko arreta eskatzen duena eta aparteko gastu jarraitua eragiten duena. Munduan berea bezalako 150 kasu daude, eta Euskal Herrian halako gaixotasuna duen bakarra da Markel. Markel eta bere senitartekoak Ziordiko 3x3 saskibaloi torneoan izan ziren eta jasotako babesarengatik oso eskertuta zeuden.


Baliabide hidrikoak hobeto aprobetxatzeak hirukoiztu egin lezake elikagaien munduko ekoizpena | Consumer\nBaliabide hidrikoak hobeto aprobetxatzeak hirukoiztu egin lezake elikagaien munduko ekoizpena\nAsiako, Afrikako eta Hego Amerikako ibai-arroetan uraren erabilera ez-eraginkorra eta banaketa desorekatua askoz kezkagarriagoak dira ur-eskasia baino\nMunduko 10 ibai-arro nagusietan uraren kudeaketa, banaketa eta aprobetxamendua hobetzeak elikagaien munduko ekoizpena bi edo hiru aldiz handitzea ekarriko luke, eta herrialde pobreenetako gosea arintzen lagunduko luke. Urari eta Elikagaiei buruzko Erronka Programak (CPWF) egindako txosten baten arabera, munduak aurre egin behar dion arazo hidriko nagusia ez da ur-eskasia, baizik eta uraren aprobetxamendua eta banaketa desorekatua.\n“Euri-ur asko galdu edo ez dira erabiltzen”, azaldu du Alain Vidalek, organismoaren zuzendariak eta kudeaketa hidrikoko sistemetan erreforma txikiak sartzearen aldekoak. Ildo beretik, Simon Cook proiektuaren ikertzaile nagusiak adierazi du garapen-bidean dauden herrialdeetako garapen-beharrak asetzea eta pobrezia gutxitzea erraz egin daitekeela, baliabide naturalak agortu gabe.\nAzterketa ‘International Water Journal’ aldizkarian argitaratu zen, eta 30 herrialdetako zientzialariek egindako bost urteko ikerketaren emaitzak argitaratu ditu. Aldi horretan, Asiako, Afrikako eta Hego Amerikako hamar ibai-arro handienak aztertu ziren. 13,5 milioi kilometro koadroko azalera hartzen dute guztira, eta 1.500 milioi pertsona bizi dira bertan. Besteak beste, San Frantzisko, Niger, Nilo, Ganges, Mekong eta Horia ibaietakoak.\nOndorioek erakusten dutenez, Afrikan nekazaritza- eta abeltzaintza-produkziorako ur aprobetxagarriaren %4 baino ez da jasotzen; Asian eta Latinoamerikan ere, kopuru hori %10 txikiagoa da. Emaitza horien beste adibide bat Niger ibaiko arrain-haztegien ustiapena da, 900.000 pertsonari eusten baitiete; Mekong ibaiaren arroan, berriz, 40 milioi pertsonaren bizimodua. Halaber, Indo eta Ganges ibaietako arroz-laboreen %23k baliabideen kudeaketa egokiarekin ekoitziko lukeenaren erdia sortzen dutela diote.\naprobetxamendu arro elikagaiak hambre-eu ura